Δύο πρίγκιπες και μια μονομαχία ‹ The Royal Chronicles\nΔύο πρίγκιπες και μια μονομαχία\nΒΑΣΙΛΙΚΑ ΓΕΓΟΝΟΤΑ / 07/11/2016\nΤο έθιμο της μονομαχίας συνδέεται με την ζωή και την τιμή των Ιπποτών του Μεσαίωνα. Ξεκίνησε από την Γερμανία και πέρασε στην Ισπανία και την Γαλλία, όπου πήρε την οριστική του μορφή, που επικράτησε και στις άλλες χώρες.\nΣτην Αθήνα οι μονομαχίες πρωτοεμφανίζονται την εποχή της Βαυαρικής αντιβασιλείας. Οι Βαυαροί αξιωματικοί έδωσαν τα πρώτα παραδείγματα και οι Έλληνες τους μιμήθηκαν.\nΟι προσωπικές μονομαχίες έχουν καταργηθεί στην Ελλάδα με ειδικό νόμο από τις αρχές του εικοστού αιώνα (1914) και στην σημερινή εποχή το έθιμο αυτό φαντάζει άκρως ρομαντικό και πλέον ξεπερασμένο.\nΤην παλιά εποχή όμως μερικοί άνδρες έλυναν τις διαφορές τους στο πεδίο της τιμής εκεί που δινόταν η ευκαιρία στον αντίπαλο να υπερασπιστεί τον εαυτό του «ίσοις όροις». Πολλές μονομαχίες έγιναν για ασήμαντη αφορμή, άλλες κατέληξαν σε γλέντι ενώ άλλες είχαν τραγική κατάληξη.\nΜονομαχίες πραγματοποιούντο για λόγους πολιτικής ευθιξίας, για επίδειξη ανδρείας, για την τιμή ενός φίλου αλλά και για τα μάτια μιας ωραίας κυρίας.\nΜια μονομαχία που προξένησε μεγάλο θόρυβο στην εποχή της (1901) είχε πρωταγωνιστές τον πρίγκιπα Γεώργιο Μουρούζη και τον τότε λοχαγό του Πυροβολικού Αντώνιο Πάλλη που ήταν υπασπιστής του πρίγκιπα Νικολάου. Αιτία ήταν μια πολύ γνωστή κυρία της αθηναϊκής κοινωνίας.\nΟ Μουρούζης ήταν ερωτευμένος με την κυρία αυτή που έδειχνε όμως φανερή προτίμηση στον αρκετά νεώτερο και πραγματικό γόητα πρίγκιπα Νικόλαο.\nΟ Γεώργιος Μουρούζης.\nΟ ίλαρχος Γεώργιος Μουρούζης, τον οποίον αποκαλούσαν και πρίγκιπα λόγω της καταγωγής του από Βυζαντινή ηγεμονική οικογένεια, υπήρξε ένας ιδιόρρυθμος άνθρωπος που πολλοί θαύμαζαν αλλά και πολλοί φοβόντουσαν όταν θύμωνε. Οι ρίζες των Μουρούζηδων έφταναν μέχρι την αυτοκρατορία της Τραπεζούντας, όπου είχαν συνάψει συγγενικούς δεσμούς με τον αυτοκράτορα Αλέξιο Κομνηνό. Στις 4 Απριλίου 1821 ο παππούς του Γεωργίου, Κωνσταντίνος, που ήταν Μέγας Δραγουμάνος, αποκεφαλίστηκε παρουσία του ίδιου του σουλτάνου Μαχμούτ Β΄, σαράντα μέρες μετά τον διορισμό του. Η σύζυγός Ραλλού, το γένος Μαυροκορδάτου, μετά την καρατόμηση του συζύγου της, μαζί με τα επτά παιδιά της και έγκυος στον πατέρα του πρωταγωνιστή του άρθρου μας, Κωνσταντίνο, κατάφερε να διαφύγει στην Οδησσό γιατί κινδύνευε τόσο και η δική της ζωή όσο και των παιδιών της.\nΠάνω φωτογραφία: Ο πατέρας του Γεωργίου Μουρούζη, Κωνσταντίνος, γιος του Κωνσταντίνου Μουρούζη και της Ραλλού Μαυροκορδάτου. Διετέλεσε επίτιμος υπασπιστής του Όθωνα. Ήταν ένας από τους ωραιότερους και ευφυέστερους αυλικούς του βασιλιά Όθωνα.\nΟ Γεώργιος Μουρούζης ήταν πραγματικό παλικάρι και είχε δώσει πολλές φορές δείγματα της ανδρείας του. Ψηλός στο ανάστημα λεβεντόκορμος, με ξανθά μαλλιά και μουστάκι, ήταν γενναιόδωρος και αισθηματίας, αλλά και ταραχοποιός ασυγκράτητος, ιδίως όταν έπινε λίγο παραπάνω. Πολλές φορές καβάλα στο άλογό του τη «Λουλού» έμπαινε στο ζυθοπωλείο «Ήβη» για ένα ποτήρι μπύρα, ή οδηγούσε για γλέντι την ίλη του, που την αποτελούσαν οι καλύτεροι ιππείς, τα «Μουρουζάκια», στην ονομαστή τότε ταβέρνα «οτέλ ντε μαριδιέν, σκοταριέν!..» στην Πλάκα. Το γλέντι είχε πάντα ως αποτέλεσμα το γενικό σπάσιμο των ποτηριών και των πιατικών… αλλά και την άμεση πληρωμή του λογαριασμού, που ήταν πάντα παραφουσκωμένος, από τον Μουρούζη.\nΟι τότε εφημερίδες τον αναφέρανε ως τον ζωηρότερο των Ελλήνων αξιωματικών και χαρακτήριζαν το βίο του σαν περιπετειώδη και παράτολμο. Και δεν είχαν καθόλου άδικο.\nΟ Γεώργιος Μουρούζης φωτογραφημένος στην Γενεύη το 1875\nΟ Μουρούζης γεννήθηκε στις 20 Μαρτίου 1863 στην Αθήνα. Ήταν ο δεύτερος γιος του Κωνσταντίνου Μουρούζη και της Ελένης Μαυρομιχάλη. Είχε και τρεις αδερφές μία εκ των οποίων παντρεύτηκε τον Ιωάννη Βαλαωρίτη. Τα πρώτα χρόνια τα πέρασε ανάμεσα στην Αθήνα και στην κωμόπολη Ζβόριτσε της Βόρειας Ρουμανίας όπου κατοικούσαν δύο αδερφοί του πατέρα του. Το 1880 φοιτά στην στρατιωτική σχολή του Βελγίου, από την οποία βγήκε ανθυπολοχαγός. Τον Ιούνιο του 1882 έρχεται στην Αθήνα όπου απολαμβάνει ως απόφοιτος της Στρατιωτικής Σχολής των Βρυξελλών το προνόμιο να καταταχθεί στο σώμα του Ιππικού ως Ανθυπασπιστής. Το 1886 πήρε αόριστη άδεια από το Υπουργείο Στρατιωτικών κι΄έφυγε στη Γαλλία όπου εν συνεχεία εισήλθε στη Σχολή Ιππικού στο Saumur ενώ το 1890 με έγγραφο του βασιλιά Γεωργίου Α΄προβιβάζεται από Ανθυπίλαρχος σε Υπίλαρχο.\nΤον Σεπτέμβριο του 1895 η Κρήτη επαναστάτησε, ζητώντας από τις Μεγάλες Δυνάμεις να εξαναγκάσουν την Τουρκία να ξαναδώσει ο Σουλτάνος τα προνόμια που είχε καταργήσει. Οι επαναστάτες σχημάτισαν Επιτροπή Μεταπολιτεύσεως, και μάχες άρχισαν ανάμεσα στους Έλληνες και τους Τούρκους.\nΟ Μουρούζης βρισκότανε ακόμη στην Γαλλία. Αυτό δεν τον εμπόδισε να σπεύσει αμέσως στην Μεγαλόνησο και ν΄αγωνισθεί στο πλευρό των επαναστατών. Και εκεί έδωσε καινούργια δείγματα της γενναιότητας του. Όμως η ελληνική κυβέρνηση που ήταν αναγκασμένη να τηρεί «άψογη» στάση απέναντι στην Τουρκία, παρέπεμπε στο στρατοδικείο τους έλληνες αξιωματικούς που έφευγαν αθρόοι για την Κρήτη. Το ίδιο επρόκειτο να συμβεί και με τον Μουρούζη. Ανακλήθηκε η αόριστη άδεια που είχε και διατάχθηκε να παρουσιασθεί σε τακτική προθεσμία στο υπουργείο Στρατιωτικών. Ο Μουρούζης δεν πήγε, παρέμεινε στην Κρήτη πολεμώντας με τους επαναστάτες. Έτσι παραπέμφθηκε και αυτός στο στρατοδικείο. Όταν τα πράγματα ησύχασαν πρόσκαιρα στη Μεγαλόνησο και ο Μουρούζης έκρινε ότι η παρουσία του δεν ήταν απαραίτητη εκεί, γύρισε στην Αθήνα. Στις 5 Οκτωβρίου 1896 έγινε η δίκη του στο στρατοδικείο. Στη δίκη ο Μουρούζης απολογήθηκε με αξιοπρέπεια τονίζοντας ότι δεν του ήταν δυνατό ν’ αγνοήσει τη φωνή της υπόδουλης Κρήτης και να μην τρέξει προς ενίσχυσή της. Μετά την απολογία του αθωώθηκε και ο πρόεδρος του Στρατοδικείου συνταγματάρχης Αντωνιάδης, κάλεσε τον Μουρούζη και τον συνεχάρη για τον έντιμο, ειλικρινή και θαρραλέο τρόπο με τον οποίο απολογήθηκε.\nΗ φιλονικία του με τον πρίγκιπα Νικόλαο, ο οποίος είχε την εποχή εκείνη βαθμό αντισυνταγματάρχη και ήταν διοικητής του πρώτου συντάγματος πυροβολικού, έγινε στις 15 Ιουλίου 1901. Ήταν Κυριακή και το βράδυ της ημέρας εκείνης ο πρίγκιπας Νικόλαος βρισκόταν στο σαλόνι του ξενοδοχείου Μελά της Κηφισιάς με τον υπασπιστή του και λοχαγό του Πυροβολικού Αντώνιο Πάλλη.\nΣτο ίδιο σαλόνι αλλά σε άλλο τραπέζι, καθόταν ο πρωθυπουργός Γεώργιος Θεοτόκης με τον υπουργό Εξωτερικών Άθω Ρωμάνο.\nΞαφνικά όρμησε μέσα ο Μουρούζης, συνοδευόμενος από τους ανθυπιλάρχους Βάσσο κια Μάνο. Κατευθύνθηκε αγριεμένος προς τον Πάλλη και με τα δύο του χέρια τον έπιασε από τον λαιμό κι΄άρχισε να τον σφίγγει και να τον κουνάει με βιαιότητα. Ο πρίγκιπας Νικόλαος μπήκε στην μέση για να προστατεύσει τον Πάλλη και κτύπησε τον Μουρούζη με το μπαστούνι του. Ο Μουρούζης στράφηκε τότε εναντίον του, του είπε τη φράση «είσαι ένας δειλός πρίγκηψ» και έδειχνε έτοιμος να του επιτεθεί. Τότε ο πρωθυπουργός Γεώργιος Θεοτόκης διέταξε τους ανθυπιλάρχους Μάνο και και Βάσσο να παρέμβουν και να απομακρύνουν τον μαινόμενο Μουρούζη.\nΤα ανάκτορα και η κυβέρνηση δεν ήθελαν να εξαγριώσουν τον Μουρούζη και καταβάλλανε προσπάθεια να βρουν κάποιο τρόπο να επιλυθεί το ζήτημα ανώδυνα. Έγινε δε φιλική υπόδειξη στους ξένους ανταποκριτές να μην τηλεγραφήσουν την είδηση στο εξωτερικό. Φυσικά τα νέα διαδόθηκαν αστραπιαία στην Αθήνα και έγιναν το κύριο θέμα των συζητήσεων στα κέντρα και στα σπίτια.\nΤο επεισόδιο της Κηφισιάς, σύμφωνα με αυτά που έγραφαν οι εφημερίδες, που τους είχαν ζητήσει να μην γράψουν την αλήθεια, για να μην βρουν ευκαιρία οι εχθροί της νέας βασιλικής δυναστείας να την κατηγορήσουν αδίκως, εμφάνισαν την συμπλοκή ως μια διαφορά αποκλειστικώς μεταξύ Μουρούζη και Πάλλη στην οποία μοιραία αναμίχθηκε και ο πρίγκιπας Νικόλαος. Η αλήθεια όμως ήταν πως ο στόχος του Μουρούζη ήταν ο πρίγκιπας Νικόλαος τον οποίο θεωρούσε ερωτικό του αντίπαλο.\nΑλλά το επεισόδιο αυτό έμελλε να έχει και συνέχεια. Το ρόλο του προσβεβλημένου ανέλαβε να παίξει ο Πάλλης. Και την νύχτα της 16 Ιουλίου άρχισαν συνεννοήσεις των μαρτύρων των δύο αντιπάλων για τη διεξαγωγή μονομαχίας. Μάρτυρες του Πάλλη ήσαν ο Βαρούχας και Χατζόπουλος και του Μουρούζη ο Ιωάννης Ράλλης, δικηγόρος και αργότερα πολιτικός και πρωθυπουργός στην Κατοχή και ο Γ. Αναστασόπουλος, δικηγόρος και βουλευτής Μεγαρίδος.\nΟ βασιλόπαις Γεώργιος όρθιος αριστερά, ο Αντώνης Πάλλης και καθιστοί ο Κίμων Λεμπέσης και η βασιλόπαις Μαρία. Φωτογραφία από το βιβλίο του Κώστα Σταματόπουλου «Το χρονικό του Τατοΐου», Τόμος Α΄\nΜε μυστικότητα και πολλές προφυλάξεις οι τέσσερις μάρτυρες πραγματοποίησαν πολλές συναντήσεις, υπογράψανε τα σχετικά πρωτόκολλα, καθόρισαν τις λεπτομέρειες, τον τόπο της μονομαχίας, τα όπλα – ο Πάλλης ως «προσβεβλημένος» διάλεξε το πιστόλι – την ημέρα και την ώρα. Όλα αυτά έγιναν αντιμετωπίζοντας μεγάλες δυσκολίες γιατί η αστυνομία γνώριζε τα ονόματα των μαρτύρων και παρακολουθούσε κάθε τους κίνηση. Κατόρθωσαν όμως οι μάρτυρες να παραπλανήσουν την αστυνομία και η μονομαχία έγινε το πρωί της 18ης Ιουλίου 1901 στις «Τρεις γέφυρες», στα Νέα Λιόσια, κοντά στον Πύργο της Βασιλίσσης. Ο Μουρούζης έφθασε πρώτος και έφιππος. Μετά από λίγα λεπτά κατέφθασε και ο Πάλλης, οι μάρτυρες και ένας γιατρός.\nΓια να καθορίσουν την θέση που θα έπαιρνε ο κάθε αντίπαλος οι μάρτυρες έριξαν μια δεκάρα κορώνα ή γράμματα. Η τύχη ευνόησε τον Μουρούζη γιατί είχε τον ήλιο πίσω του. Σε απόσταση 20 μέτρων από τον Μουρούζη πήρε θέση ο Πάλλης. Όταν οι αντίπαλοι επιβεβαίωσαν τον Βαρούχα πως ήσαν έτοιμοι, αυτός έδωσε το παράγγελμα:« Πυρ! ένα, δύο, τρία.» Αλλά πριν προλάβει να μετρήσει μέχρι το τρία ακούστηκε ένας πυροβολισμός. Είχε εκπυρσοκροτήσει το πιστόλι του Πάλλη, πριν στοχεύσει τον Μουρούζη, και η σφαίρα είχε κατευθυνθεί προς το έδαφος. Ο Μουρούζης μπορούσε να έχει πυροβολήσει τον αντίπαλό του όσο ο Βαρούχας μετρούσε και ο μαρτυράς του, Αναστασόπουλος τον προέτρεψε να το κάνει. «Μονομαχώ… δεν δολοφονώ» του απάντησε ο Μουρούζης.\nΟι μάρτυρες του Πάλλη γέμισαν πάλι το πιστόλι του και η διαδικασία επαναλήφθηκε. Στην λέξη δύο, και οι δύο αντίπαλοι πυροβόλησαν. Η σφαίρα του Πάλλη πέρασε ξυστά από τον ώμο του Μουρούζη, όμως η σφαίρα του Μουρούζη πέτυχε τον Πάλλη στον δεξιό μηρό. Όταν εξέτασε την πληγή ο γιατρός που παρίστατο της μονομαχίας, διαπίστωσε πως η σφαίρα είχε προσκρούσει σε ένα μεταλλικό αντικείμενο και είχε εκτραπεί προς το έδαφος προκαλώντας μόνο έναν ελαφρύ τραυματισμό στον μηρό του Πάλλη. Το μεταλλικό αντικείμενο ήταν μια ασημένια τσιγαροθήκη που είχε κάνει δώρο ο Νικόλαος στον Πάλλη. Ο πρίγκιπας Νικόλαος είχε αναχωρήσει από το μεσημέρι της ίδιας ημέρας που διεξήχθη η μονομαχία στην Ιταλία με δυόμιση μήνες κανονικής άδειας από τον Στρατό.\nΟι μάρτυρες ζήτησαν στους δύο αντιπάλους να συμφιλιωθούν αλλά ο Μουρούζης το αρνήθηκε κατηγορηματικώς. Αφού παρέδωσε το άλογό του στον Ράλλη πήγε και παραδόθηκε στο Φρουραρχείο. Παρέμεινε φυλακισμένος για τρεις ημέρες … αλλά όταν άρχιζε να βραδιάζει το έσκαγε από το κελί του και πήγαινε να γλεντήσει σε διάφορα εξοχικά κέντρα!\nΔιαδόθηκε επίσης πως ο βασιλιάς Γεώργιος που βρισκόταν στο Αιξ-λε-Μπαιν για τα ετήσια ιαματικά λουτρά του, έστειλε τηλεγράφημα να κλείσει η υπόθεση για να μην διασύρεται το βασιλικό κύρος. Η διάδοση διαψεύστηκε με μία επίσημη ανακοίνωση που έλεγε ότι «τα γραφέντα ότι ελήφθη τηλεγράφημα του Βασιλέως σχετικό με το επεισόδιο δεν είναι ακριβή, διότι η Α. Μεγαλειότης δεν έλαβεν ακόμη γνώσιν των λυπηρών σκηνών της Κηφισιάς». Όμως μάλλον οι διαδόσεις ήσαν πραγματικές και όχι η ανακοίνωση γιατί ακόμη και όταν ο Γεώργιος Α΄βρισκόταν στο εξωτερικό ελάμβανε καθημερινώς πλήρη αναφορά για όλες τις υποθέσεις της χώρας αλλά και τα νέα της οικογένειάς του.\nΤελικά η υπόθεση «κουκουλώθηκε». Μεταξύ κυβερνήσεως και Μουρούζη συμφωνήθηκε να τερματισθεί η υπόθεση χωρίς δίκη, γιατί αν πραγματοποιείτο θα γινόταν γνωστός ο ρόλος που διαδραμάτισε ο πρίγκιπας Νικόλαος. Το ζήτημα λύθηκε στο στάδιο της εξετάσεως των μαρτύρων και της απολογίας του Μουρούζη ενώπιον του εισηγητού του στρατοδικείου. Ο πρωθυπουργός Γεώργιος Θεοτόκης στην κατάθεσή του ανέφερε ότι «δεν ενθυμείται να ήκουσε τον Μουρούζη να εξυβρίζη τον Νικόλαον και ότι δεν απεκόμισε την εντύπωσι πως ο ίλαρχος είχε πρόθεσιν να φονεύση τον Πάλλην». Ο ίδιος ο Πάλλης διέψευσε κατηγορηματικά ότι ο Μουρούζης προσπάθησε να τον πνίξει, καταθέτοντας πως μόνο τον λαιμοδέτη του τράβηξε. Την ίδια είπε και ο Μουρούζης στην δική του κατάθεση.\nΣτις 26 Ιουλίου 1901 βγήκε απαλλακτικό βούλευμα και ο θερμόαιμος ίλαρχος αφέθηκε ελεύθερος. Προφανώς στην συμφωνία υπήρχε ο όρος να φύγει από την Ελλάδα ο Μουρούζης για μεγάλο χρονικό διάστημα.\nΠράγματι μετά από λίγο καιρό ο Μουρούζης ανεχώρησε για πάντα από την Ελλάδα συνεχίζοντας την περιπετειώδη ζωή του στο εξωτερικό. Πέθανε στο Παρίσι στις 9 Φεβρουαρίου 1907 κάτω από αδιευκρίνιστες συνθήκες και κατά τον στενό συγγενή του Περικλή Αργυρόπουλο, αυτοκτόνησε. Η κηδεία του έγινε στις 20 Φεβρουαρίου στην Αθήνα με στρατιωτικές τιμές. Ο πρίγκιπας Νικόλαος παντρεύτηκε τον επόμενο χρόνο την μεγάλη δούκισσα Ελένη Βλαντιμίροβνα της Ρωσίας και δημιούργησε μια πολύ όμορφη οικογένεια. Όσο για κατοπινή ζωή της γοητευτικής και αριστοκρατικής κυρίας των Αθηνών, η οποία προτίμησε τον πρίγκιπα Νικόλαο από τον πρίγκιπα Μουρούζη, δεν θα την μάθουμε ποτέ.\nΟ πρίγκιπας Νικόλαος και η πριγκίπισσα Ελένη, γεννημένη μεγάλη δούκισσα της Ρωσίας\nΦωτογραφίες : Φωτογραφικό αρχείο Ε.Λ.Ι.Α.\nΒιβλιογραφία:1) Κώστα Μάγερ, Ελληνικά Δημοσιογραφικά Ανέκδοτα, Τόμος Πρώτος, Αθήνα 1970.\n2) Περικλέους Αργυρόπουλου, Απομνημονεύματα, Αθήνα 1970\n3) Ο πραγματικός Γεώργιος Μουρούζης, Φλορίν Μαρινέσκου και Άννα Αγγ. Στεφανάτου, άρθρο από το Δελτίο της\nΕραλδικής και Γενεαλογικής Εταιρίας της Ελλάδος, Αθήναι 2001.\n4) Μαρία Μαρκογιάννη, Ματιές στην Αθήνα που έφυγε, Τόμος Β΄, εκδόσεις Φιλιππότη, Αθήνα 1996.\n5) Δημητρίου Γατόπουλου, Οι μονομαχίαι εις την Ελλάδα, Εκδοτικός Οίκος Πέτρου Δημητράκου.\n6)Δημητρίου Σκουζέ, Η Αθήνα που έφυγε, Αθήνα 1965.\nΣυγκινητική ιστορία, μου θυμίζει κάτι από ένα διήγημα του Γ. Ξενόπουλου……\nΣας οφείλομε χάριτες γιά την θαυμάσια περιήγηση σε άλλες εποχές και νοοτροπίες, όπως λέει και ο ποιητής: «ο γιατρός του σύστησε ταξίδι».\nπολύ κατατοπιστική ιστορικά η ανάρτηση Σας. Πολύ ωραία λογοτεχνική εκδοχή της ιστορίας δίνει και η Τατιάνα Αβέρωφ στο μυθιστόρημά της «το ξέφωτο»!\nΣας ευχαριστώ πολύ. Δεν γνώριζα για το βιβλίο της κυρίας Αβέρωφ. Σίγουρα θα είναι μία από τις προσεχείς αναγνώσεις μου. Τέπη Πιστοφίδου.


Δευτέρα σήμερα και πως θα την κάνεις πιο όμορφη; Ετοιμάσαμε για εσένα επτά υπέροχες προτάσεις για να διασκεδάσεις περισσότερο από ποτέ και να μη βαρεθείς ούτε στιγμή αυτή την εβδομάδα. Τι λες πάμε να τα δούμε μαζί;\nΕτοιμάζεις παιδικό πάρτυ; Το καλοκαίρι είναι εδώ και εσείς μπαμπάδες και μαμάδες ετοιμαστείτε για νέο μαραθώνιο παιδικών πάρτι. Κι αν ψάχνετε ιδέες για το δικό σας, η Pizza Fan έχει αυτό που ζητάτε. Μόνο με 30 ευρώ τα παιδιά θα απολαύσουν τις αγαπημένες τους πίτσες, που θα συνοδεύονται και με δώρο για τo μικρό σας. Όσο για τη διασκέδαση τους, έμπειροι διασκεδαστές θα αναλάβουν να κάνουν το πάρτι αξέχαστο. Αν πάλι οργανώνετε πάρτι για τους δικούς σας φίλους, τώρα μπορείτε να το κάνετε εύκολα και πολύ οικονομικά. Γενέθλια, γιορτές και κάθε συγκέντρωση, στο σπίτι ή έξω από το σπίτι, γίνονται με ένα τηλεφώνημα και με κόστος από 2,5 ευρώ το άτομο ή για ακόμα καλύτερη πρόταση περάστε από ένα κατάστημα για παραλαβή happytake. Τέλος, επειδή πάρτι σημαίνει μουσική, επιλέξτε τον dj που προτιμάτε και θα είναι μαζί σας για 3 ώρες με όλο τον ηχητικό του εξοπλισμό. Είστε από σχολείο ή από αθλητικό σύλλογο και οργανώνετε κάποια εκδήλωση; Εξασφαλίστε την επιτυχία της με το πολύ ευρύ πρόγραμμα χορηγιών της Pizza Fan, που τα τελευταία 10 χρόνια έχει στηρίξει χιλιάδες εκδηλώσεις σε όλη την Ελλάδα. Μπείτε στο pizzafan.gr ή καλέστε στο 18111 και ενημερωθείτε σήμερα για το πρόγραμμα «Γεύση Συμμετοχής».\nΌταν η Κλάρα (Mackenzie Foy) βρίσκεται σ’ ένα παράξενο και μυστήριο παράλληλο κόσμο, επικεφαλής του οποίου είναι η απαστράπτουσα βασίλισσα της Χώρας των Ζαχαρωτών, Ζαχαρένια Νεράιδα (Keira Knightley), πρέπει να διασχίσει με θάρρος το Τέταρτο Βασίλειο και να αντιμετωπίσει την Κόκκινη Μητέρα (Helen Mirren) για να ξαναφέρει την αρμονία στον αλλοπρόσαλλο αυτό κόσμο. Στο πλάι της πάντα ο γενναίος και ταπεινός Καρυοθραύστης της (Jayden Fowora-Knight). Η Disney μεταφέρει πανηγυρικά στη μεγάλη οθόνη το κλασικό και ιδιαίτερα αγαπητό παραμύθι του 19ου αιώνα με μία φαντασμαγορική ταινία που παρουσιάζει καινούριους χαρακτήρες σε μία παιχνιδιάρικα πιο φωτεινή εκδοχή της πασίγνωστης ιστορίας. «Ο Καρυοθραύστης και τα Τέσσερα Βασίλεια» ζωντανεύει χάρη σε ένα λαμπερό καστ ηθοποιών με τους Helen Mirren (The Queen), Keira Knightley (Atonement), Morgan Freeman (Million Dollar Baby) και Mackenzie Foy (Interstellar) σε πρωταγωνιστικούς ρόλους. Την εντυπωσιακή παραγωγή σκηνοθετούν οι Lasse Hallström (Chocolat) και Joe Johnston (Captain America: The First Avenger). Η πλούσια σε σκηνικά και κουστούμια ταινία ταξιδεύει όλη την οικογένεια σε έναν μαγικό παράλληλο κόσμο με τον αξεπέραστο, εορταστικό τρόπο της Disney.\nΣαν να ζέστανε λίγο ο καιρός δεν νομίζεις; Το παγωτάκι είναι απαραίτητο. Φέτος το καλοκαίρι, τα λαχταριστά ξυλάκια Master Double υπόσχονται την απόλυτη γευστική εμπειρία στους λάτρεις του παγωτού και στους φανατικούς της σοκολάτας, συνδυάζοντας το βελούδινο παγωτό Κρι Κρι με αγαπημένες γεύσεις που αγκαλιάζονται από διπλή επικάλυψη σοκολάτας. Μοναδικές προτάσεις, που δε θα αφήσουν ασυγκίνητους ακόμα και τους πιο απαιτητικούς, αφού μια δαγκωνιά αρκεί για να ταξιδέψει όλες τις αισθήσεις. Master Double, με πραγματική σοκολάτα!\nΈνα μοναδικό πορτρέτο του Καζανόβα μέσα από τη γοητευτική ματιά του Μπενουά Ζακό (Αντίο, Βασίλισσα μου) με ιδιαίτερη ατμόσφαιρα, ερωτισμό και βάθος. Πρωταγωνιστεί ο Βινσέντ Λιντόν (Ο Νόμος της Αγοράς) πλάι στη Στέισι Μάρτιν (Nymphomaniac). Μία τολμηρή ταινία με εκπληκτικές ερμηνείες που απογυμνώνει τον μύθο του μεγάλου καρδιοκατακτητή, καθώς ερωτεύεται, για πρώτη και τελευταία φορά στη ζωή του, τη μοναδική γυναίκα που του αντιστέκεται. Λονδίνο, 18ος αιώνας. Ο Καζανόβα, διάσημος για το πάθος του για τις απολαύσεις και τον τζόγο, υποχρεώνεται σε εξορία μακριά από το Παρίσι. Μη γνωρίζοντας τίποτα για το Λονδίνο, συναντά μία νεαρή πόρνη, τη Μαριάν ντε Σαρπιγιόν. Τον γοητεύει σε τέτοια βαθμό που αγνοεί τις γυναίκες γύρω του. Ο θρυλικός γόης είναι έτοιμος να κάνει τα πάντα για να την αποκτήσει, αλλά η Σαρπιγιόν καταφέρνει να ξεφύγει από τα δίχτυα του με διάφορα τεχνάσματα. Τον προκαλεί λέγοντας του ότι θα την αποκτήσει μόνο, όταν θα σταματήσει να την ποθεί!\nΑν έχεις σκοπό να φύγεις για σαββατοκύριακο τότε σου έχω μια μοναδική πρόταση. Η Selina, η παγκόσμια κοινότητα εναλλακτικών εμπειριών διαμονής, εγκαινιάζει την παρουσία της στην Ελλάδα με το πρώτο της ξενοδοχείο, Selina Centavrus Pelion, στη Μακρινίτσα. Χτισμένο στο «σπίτι» των μυθολογικών Κενταύρων, το Πήλιο, το Selina Centavrus Pelion έχει σχεδιαστεί σε συνεργασία με γνωστούς καλλιτέχνες της χώρας με στόχο να αναδείξει τη μυθολογία του τόπου. Καθένα από τα πέντε κτίρια του ξενοδοχείου έχει ονομαστεί και αντλεί έμπνευση από έναν θεό του δωδεκάθεου και κοσμείται από σύγχρονες street art αποδόσεις των θεών. Βασισμένο στο concept της Selina παγκοσμίως, το Selina Centavrus Pelion είναι κάτι παραπάνω από ξενοδοχείο. Απαντώντας στις απαιτήσεις του σύγχρονου ταξιδιώτη, προσφέρει μία ολιστική προσέγγιση στην εμπειρία του ταξιδιού, συνδυάζοντας καταλύματα εξαιρετικού design, προτάσεις ψυχαγωγίας, all-day δραστηριότητες και εκδηλώσεις εντός και εκτός του ξενοδοχείου, με στόχο οι επισκέπτες να βιώνουν αυθεντικές εμπειρίες δημιουργώντας μοναδικές αναμνήσεις σε κάθε τόπο.\nΗ ομάδα Fresh and Yellow, η μακροβιότερη στο είδος της στη χώρα μας, εδώ και 18 χρόνια επιμένει να γεμίζει την Αθηναϊκή νύχτα με indie ρυθμούς και να μοιράζει απλόχερα στα party της alternative rock, brit pop, electronica vibes έχοντας δημιουργήσει ένα διαχρονικά επιτυχημένο concept. Μετά από μια απαιτητική σεζόν κλείνουν τη φετινή τους παρουσία με ένα εκρηκτικό και καυτό Closing Season Party στο Bios σε μια άκρως χορευτική βράδια. Ετοιμαστείτε για ένα δυνατό σούπερ clubbing πάρτι με μουσικάρες για το κλείσιμο της σεζόν. Οι Χρήστος Μήλιος και dj Kill Bill με μια Fresh And Yellow βραδιά θα μας μεταφέρουν για ακόμα μια φορά στο δικό τους ηχητικό σύμπαν προσφέροντας όπως συνηθίζουν ξεχωριστές rock εμπειρίες και πάντοτε με την ίδια όρεξη και διάθεση για να κάνουν τον κόσμο να χορέψει με τα αγαπημένα του τραγούδια. O ήχος τους θα μας ταξιδεύσει στην alternative rock των τελών 80s, θα κάνει baggy διακοπές στο Manchester, θα φλερτάρει ηλεκτρονικά και θα ποπάρει στα indie ’90s, θα ροκάρει λίγο στα ’00s και θα συνεχίζει την περιπλάνησή του στα όμορφα 10s σε ένα ταξίδι δίχως τέλος.\nΗ άφιξη του καλοκαιριού σηματοδοτεί και την έναρξη ενός από τα πιο πολύαναμενόμενα πολιτιστικά γεγονότα, του Φεστιβάλ Αθηνών & Επιδαύρου. Ο ιστορικός θεσμός φέρνει και φέτος κοντά μας μεγάλα ονόματα της μουσικής, του θεάτρου και των εικαστικών Τεχνών. Το ελληνικό minimal, urban chic, brand, ‘ALE στηρίζει περήφανα αυτό τον αγαπημένο θεσμό, ως χορηγός ένδυσης. Διεθνείς και ελληνικές παραγωγές καθώς και διάσημα ονόματα, όπως Jethro Tull, Dead can dance, Loreena McKennitt, Tindersticks, Ρόμπερτ Ουίλσον, Ίβο Βαν Χόφε, Yo-Yo Ma, Robert Lepage, Yuja Wang κ.ά, αναμένεται να δώσουν το «παρών» ζωντανεύοντας, για μια ακόμα χρονιά, τους υπέροχους και ιστορικής σημασίας χώρους του Φεστιβάλ. «Είμαστε περήφανοι που υποστηρίζουμε ένα θεσμό τέτοιας ιστορικής σημασίας, που συνεχίζει να εξελίσσεται δυναμικά και να δίνει τη δυνατότητα σε όλους μας να απολαμβάνουμε εμφανίσεις μοναδικών καλλιτεχνών, διευρύνοντας τους ορίζοντες μας. Ως 100% ελληνικό brand, η ‘ALE υποστηρίζει δυναμικά τέτοιου είδους πρωτοβουλίες, θέλοντας να πιστεύουμε ό,τι συμβάλλουμε, έστω και λίγο, στην ανάπτυξη και στη διάδοση του πολιτισμού. Το πρόγραμμα δείχνει, για μια ακόμα χρονιά, πλούσιο και ανυπομονούμε να ζήσουμε αξέχαστες καλοκαιρινές βραδιές» δηλώνουν τα στελέχη της AXF\nΗμερήσιες Προβλέψεις – 3/6/19


ΣΗΜΑΝΤΙΚΟ : Συνελήφθη εμπρηστής της Χίου ~ ΠΥΡΓΟΥΣΙΚΟ ΙΣΤΟΛΟΓΙΟ\nΣΗΜΑΝΤΙΚΟ : Συνελήφθη εμπρηστής της Χίου\n8/26/2012 08:07:00 μ.μ. Φωτιά Αύγουστος 2012 No comments\nΈνα βοσκός, ηλικίας 24 ετών, συνελήφθη σήμερα από το Ανακριτικό Τμήμα του Πυροσβεστικού Σώματος για 12 πυρκαγιές που εκδηλώθηκαν στη Χίο το τελευταίο χρονικό διάστημα και για τρεις που είχαν εκδηλωθεί πέρυσι.\nΗ σύλληψή του έγινε με την αυτόφωρο διαδικασία, για την πυρκαγιά που εκδηλώθηκε στις 5.20 σήμερα το πρωί το πρωί, στη Ράχη Καρδαμύλων.\nΚατά την απολογία του, ομολόγησε 14 ακόμη πυρκαγιές που εκδηλώθηκαν φέτος στο βόρειο τμήμα της νήσου Χίου, μεταξύ των οποίων και τρεις πυρκαγιές που είχαν σημειωθεί το 2011 και αύριο θα οδηγηθεί στον Εισαγγελέα Πρωτοδικών Χίου.\nΕρευνάται εάν είναι ο δράστης και του εμπρησμού κατά την πρώτη ημέρα της πυρκαγιάς στο νησί, το περασμένο Σάββατο.\nΌπως έγινε γνωστό, ο πατέρας του συλληφθέντος είναι δασοπυροσβέστης πενταετούς υποχρέωσης. Οι αξιωματικοί του Ανακριτικού Τμήματος του Π.Σ. υποπτεύτηκαν τον νεαρό γιατί πήγαινε πάντα πρώτος για να σβήσει τις φωτιές.\nΕρευνάται εάν μεταξύ των πυρκαγιών για τις οποίες κατηγορείται, ήταν και αυτή η οποία κατέστρεψε το μεγαλύτερο μέρος του νησιού.


zoornalistas: N. Σύψας: Του χρόνου τέτοια εποχή θα είμαστε ασφαλείς\nMην έχουμε πάρα πολλές προσδοκίες από το εμβόλιο, λέει ο καθηγητής\nΕπιφυλακτικός εμφανίστηκε ο καθηγητής λοιμωξιολογίας του ΕΚΠΑ Νίκος Σύψας, τονίζοντας πώς αφού γίνει ο εμβολιασμός στο 70% του πληθυσμού θα μπορούμε να πάρουμε μια «ανάσα», σημείωσε επίσης πώς μέχρι του χρόνου τέτοια εποχή θα ισχύουν τα μέτρα ατομικής.. προστασίας. Ο πρώτος στόχος είναι να εμβολιαστούν οι ευπαθείς ομάδες και όσοι βρίσκονται στην πρώτη γραμμή της μάχης.\n«Μακάρι να πετύχουμε νωρίτερα την ανοσία και να πετύχουμε την προσέλευση του κόσμου. Πρέπει όμως να είμαστε ρεαλιστές», σχολίασε χαρακτηριστικά μιλώντας στον ρ/σ ΘΕΜΑ 104.6. Τόνισε, πώς του χρόνου τέτοια εποχή αν έχουμε πετύχει την ασπίδα προστασίας τότε θα είναι πράγματι μια μεγάλη επιτυχία. Το πρότζεκτ του εμβολιασμού, συνέχισε, είναι τεράστιο και δεν πρέπει να έχουμε τρομακτικά πολλές προσδοκίες.\n«Μέχρι το καλοκαίρι πρέπει να έχουν εμβολιαστεί 4-4.5 εκατομμύρια άνθρωποι για να είμαστε σε πιο ασφαλή νερά», είπε. Πρόσθεσε πως τότε μόνο δεν θα φοβόμαστε επιδημικό αιφνιδιασμό στα νοσοκομεία. Τόνισε ωστόσο, πως ακόμη δεν είναι γνωστό αν ο εμβολιασμένος μεταδίδει τον ιο ενώ υπογράμμισε πως ο εμβολιασμός διαφυλάττει στο 95% προστασίας, ενώ υπάρχει ένα 5% για το οποίο πρέπει να προστατευτούμε.\nΜιλώντας για τα σχολεία και το άνοιγμα τους, σχολίασε πώς κρατά στάσης αναμονής μέχρι να δει τα στοιχεία που θα παρουσιάσει η ομάδα των επιδημιολόγων αλλά και ο ΕΟΔΥ. Κατόπιν, θα γίνουν κάποιες εισηγήσεις στην κυβέρνηση και στο υπουργείο Παιδείας. «Η ασφάλεια είναι το πρώτο κριτήριο για να εισηγηθούμε το άνοιγμα των σχολείων», είπε χαρακτηριστικά. Είναι προτεραιότητα το άνοιγμα των σχολείων ξεκαθάρισε ο κ. Σύψας.


Μητέρα και κόρη από τα Τρίκαλα σπουδάζουν μαζί – ΤΡΙΚΚΗPress – Τα νέα των Τρικάλων\nΜητέρα και κόρη από τα Τρίκαλα σπουδάζουν μαζί Reviewed by Momizat on Μάιος 31 . Η Μαρία Κυριτσοπούλου σπουδάζει μαζί με τη κόρη της Δέσποινα Καραμπάση στο Τμήμα Νοσηλευτικής του ΑΤΕΙ Λάρισας και έχουν καταγωγή από τον Λόγγο Τρικάλων. Η εικο Η Μαρία Κυριτσοπούλου σπουδάζει μαζί με τη κόρη της Δέσποινα Καραμπάση στο Τμήμα Νοσηλευτικής του ΑΤΕΙ Λάρισας και έχουν καταγωγή από τον Λόγγο Τρικάλων. Η εικο Rating: 0\nΜητέρα και κόρη από τα Τρίκαλα σπουδάζουν μαζί\nΔημοσιεύτηκε στις: 31 Μαΐου, 2019 στην κατηγορία: ΠΟΛΙΤΙΣΜΟΣ | σχόλια : 0\nΗ Μαρία Κυριτσοπούλου σπουδάζει μαζί με τη κόρη της Δέσποινα Καραμπάση στο Τμήμα Νοσηλευτικής του ΑΤΕΙ Λάρισας και έχουν καταγωγή από τον Λόγγο Τρικάλων.\nΗ εικοσάχρονη Δέσποινα πέρασε με πανελλήνιες εξετάσεις το 2017 και βρίσκεται στο δεύτερο έτος. Η μητέρα της, Μαρία εργάζεται ως νοσηλεύτρια Δ.Ε. από το 2008 στο Νοσοκομείο της Καρδίτσας και αποφάσισε να εξελιχθεί και να αποκτήσει περισσότερες γνώσεις στον τομέα της.\nΗ Μαρία με πείσμα, θέληση και δύναμη προετοιμάστηκε μόνη της για να συμμετάσχει στις πανελλήνιες εξετάσεις μέσω των πρωινών ΕΠΑΛ παράλληλα με τις οικογενειακές υποχρεώσεις και τα επαγγελματικά της καθήκοντα στο Νοσοκομείο.\nΔεν τα παράτησε και πέρασε με τη δεύτερη προσπάθεια το 2018 στο Τμήμα Νοσηλευτικής του AΤΕΙ Κρήτης και έπειτα πήρε μεταγραφή για τη Λάρισα.\nΜητέρα και κόρη σήμερα είναι επιμελείς φοιτήτριες και έχουν αμέριστη στήριξη από την οικογένεια τους σε όλη αυτή την προσπάθεια.\nΟι δύο φοιτήτριες συγκατοικούν στη Λάρισα και ταυτόχρονα η Μαρία εργάζεται, με αμοιβαία μετάθεση, στο Γενικό Νοσοκομείο Λάρισας.


Νέες ανάσες ελευθερίας από το Σάββατο: Εστίαση με μουσική, χαλάρωση στο ωράριο – Αλλαγές σε σινεμά, συναυλίες, δεξιώσεις\nΑπό 1η Ιουλίου καταργείται η απαγόρευση κυκλοφορίας - Εκστρατεία πειθούς για τον εμβολιασμό\nΣε εκστρατεία πειθούς για τον εμβολιασμό επιδίδεται η κυβέρνηση στην προσπάθειά της να φτάσει συντομότερα το οριστικό τέλος της πανδημίας και να μπορέσει η κοινωνία να βρει τον κανονικό της βηματισμό. Οι πολίτες μπορούν από αύριο Σάββατο να απολαμβάνουν τις νέες ανάσες ελευθερίας, καθώς η απαγόρευση κυκλοφορίας θα ξεκινά από τη 1.30 μετά τα μεσάνυχτα και η μουσική θα ηχήσει ξανά στα καταστήματα εστίασης.\nΠαράλληλα, παράδειγμα προς μίμηση αποτέλεσαν ξανά οι νέοι, οι οποίοι έδειξαν τεράστια ανταπόκριση στη χθεσινή «πρεμιέρα» της πλατφόρμας των ραντεβού για εμβολιασμό με όλα τα διαθέσιμα εμβόλια της ηλικιακής ομάδας 25 – 29, καθώς μέχρι το απόγευμα πάνω από 70.000 άτομα είχαν κλείσει το ραντεβού τους. Νέο μήνυμα υπέρ του εμβολιασμού έστειλε από τα μέσα κοινωνικής δικτύωσης και ο Πρωθυπουργός, με την προσέλευση στα Εμβολιαστικά Κέντρα να παραμένει αδιάκοπη. Η συζήτηση για τα προνόμια των εμβολιασμένων παραμένει ανοιχτή και λειτουργεί προτρεπτικά για όσους ακόμα και σήμερα διστάζουν να εμβολιαστούν. Ορισμένες από τις διευκολύνσεις που βρίσκονται αυτή τη στιγμή στο τραπέζι και λειτουργούν ως δέλεαρ είναι οι εξής:\nΤην ίδια μέρα θα επιτραπεί η μουσική στους εξωτερικούς χώρους που λειτουργούν στην εστίαση και θα επιτρέπονται μόνο οι καθήμενοι. Επίσης από το αύριο θα επαναλειτουργήσουν τα εστιατόρια και τα καφέ – μπαρ που βρίσκονται σε αεριζόμενες στοές και θα αφορά μόνο τα καταστήματα που έχουν δύο ελεύθερες διόδους, ώστε να διασφαλίζεται η διαφορετική είσοδος και έξοδος, καθώς και ο φυσικός αερισμός.\n«Ασπίδα» για τα κορονοπάρτι\nΤα μέτρα χαλαρώνουν και για ένα ακόμη λόγο. Στόχος είναι να περιοριστούν τα κορονοπάρτι τα οποία ανησυχούν ιδιαίτερα τους ειδικούς, καθώς οι νέοι δεν τηρούν τα μέτρα προστασίας και οι εστίες διασποράς είναι μεγάλες. Στόχος είναι να δοθεί ένα μήνυμα στην κοινωνία πως η πανδημία δεν έχει τελειώσει και χρειάζεται να βρισκόμαστε σε εγρήγορση.\nΗ επέκταση του ωραρίου μέχρι την 1:30 μετά τα μεσάνυχτα, δίνει πλέον το δικαίωμα στους θερινούς κινηματογράφους να πραγματοποιήσουν δύο προβολές καθώς μέχρι τώρα αυτό ήταν ανέφικτο. Το ίδιο ισχύει με τις θεατρικές παραστάσεις και τις συναυλίες, οι οποίες έπρεπε να ολοκληρώνονται νωρίτερα από τις 12 το βράδυ προκειμένου να έχουν αποχωρήσει όλοι ακόμα και οι εργαζόμενοι πριν από την έναρξη της απαγόρευσης της κυκλοφορίας.\nΕκτός από το ωράριο και την μουσική ο υφυπουργός Πολιτικής Προστασίας Νίκος Χαρδαλιάς ανακοίνωσε την αύξηση της πληρότητας σε θέατρα και στις συναυλίες από αύριο ανάλογα με την χωρητικότητα που διαθέτουν.\nΓια να έχουν τον χρόνο να προγραμματίσουν γάμους ή βαφτίσια οι πολίτες ανακοινώθηκε ότι από την 1η Ιουλίου στις δεξιώσεις θα μπορούν να είναι καλεσμένα μέχρι 300 άτομα τηρώντας όλα τα υγειονομικά πρωτόκολλα, όπως και τις αποστάσεις που θα πρέπει να έχει το κάθε τραπέζι. Παράλληλα, τα πανηγύρια θα επιτρέπονται μόνο όταν είναι το 50% των κατοίκων της περιφερειακής ενότητας πλήρως εμβολιασμένοι. Στόχος είναι να αποφευχθούν τα τοπικά lockdown.\nαπαγορευση κυκλοφοριαςεμβολιο κορονοϊουεστιαση\nΑκίνητα: Άνοδος εμπορικών τιμών και ενοικίων με τις νέες αντικειμενικές αξίες\nΑκόμα τίποτα απολύτως για ιατρικό και νοσηλευτικό προσωπικό,για κλίνες,για πρωτοβάθμια φροντίδα υγείας.\nπρόκειται! Μόνο η τουριστική κίνηση είναι το ζητούμενο, για 2 μήνες.Στο λένε κατάμουτρα.\nΝέα χαλάρωση των μέτρων: Επιστρέφει η μουσική στην εστίαση - Μετά τη 01:30 η απαγόρευση κυκλοφορίας\nΌλα όσα αλλάζουν από το Σάββατο στις 06:00: Χαλαρώνουν τα μέτρα - Νέο ωράριο στην απαγόρευση κυκλοφορίας\nΠαυλάκης: Πρέπει να εμβολιαστούν τα παιδιά άνω των 12 ετών - Από Σεπτέμβρη το τείχος ανοσίας


Εξαρθρώθηκε τράπεζα - μαϊμού για...μαφιόζους στο Λονδίνο - Ειδήσεις - νέα - Το Βήμα Online\nΕξαρθρώθηκε τράπεζα – μαϊμού για…μαφιόζους στο Λονδίνο\n9 Μαρτίου 2011, 15:36 Ενημερώθηκε: 9 Μαρτίου 2011, 15:36\nΗ βρετανική αστυνομία εξάρθρωσε μια σπείρα τριών ευυπόληπτων τραπεζιτών η οποία είχε εκχωρήσει – ούτε λίγο, ούτε πολύ – 7.000 νόμιμες τραπεζικές θυρίδες σε συμμορίες του οργανωμένου εγκλήματος. Ηταν μία υπηρεσία φύλαξης τιμαλφών, ουσιαστικά μία τράπεζα-μαϊμού, στην οποία φυλάσσονταν υπό την προστασία του τραπεζικού απορρήτου χρήματα και λάφυρα συνολικής αξίας άνω των 60 εκατομμυρίων ευρώ ! Πρόκειται για μια από τις μεγαλύτερες, ακριβότερες και πλέον φιλόδοξες επιχειρήσεις στην ιστορία της Σκότλαντ Γιαρντ.\nΟι τρεις κατηγορούμενοι, ο 55χρονος Μίλτον Γουλφ, η 47χρονη Ζάκλιν Σουάν και ο 63χρονος Λέσλι Σιφ, νοίκιαζαν σχεδόν όλες τις θυρίδες της εταιρείας τους, της Safe Deposit Centres Ltd., σε εμπόρους ναρκωτικών, κακοποιούς και μέλη της λονδρέζικης μαφίας. Οι εγκληματίες αυτοί, καταβάλλοντας φυσικά εξτρά αμοιβή, έκρυβαν από χρήματα και χρυσά κοσμήματα, μέχρι κοκαΐνη, πλαστά διαβατήρια και υλικό παιδικής πορνογραφίας.\nΗ πολύμηνη επιχείρηση υπολογίζεται ότι κόστισε σχεδόν 12 εκατ. ευρώ και απασχόλησε πάνω από 500 αστυνομικούς. ΗΣκότλαντ Γιαρντ εκτιμά πως, με το άνοιγμα των 7000 θυρίδων, εξάρθρωσε την μεγαλύτερη σπείρα απάτης και ξεπλύματος «μαύρου» χρήματος στη Βρετανία.\n«Οι τρεις εγκέφαλοι της επιχείρησης ακολουθούσαν μια τακτική όμοια με τις τρεις γνωστές σοφές μαϊμούδες του παραμυθιού: έκαναν πως δεν άκουγαν, δεν μιλούσαν και δεν έβλεπαν ό,τι συνέβαινε γύρω τους», τόνισε ο εισαγγελέας Μάικλ Χόλαντ. Και εξήγησε: «Αυτό ήταν και το λάθος τους. Δεν ανέφεραν ποτέ τίποτα ύποπτο ή ανησυχητικό στους πελάτες τους, με αποτέλεσμα να συλληφθούν».


Οδηγούμε το νέο Nissan Qashqai 1.3 DiG-T 140 PS | Topspeed\n· 04/02/2022 ·7 λεπτά ανάγνωση\nΒενζίνης, hybrid, turbo 1,332 κ.εκ.\n140 PS/ 5.500 σ.α.λ.\n240 Nm/1.650-4.000 σ.α.λ.\nΜηχανικό, έξι σχέσεων\nΕπιτάχυνση 0-100 χαω\nΜεικτή κατανάλωση εργοστασιακή/ δοκιμής\n6,4 lt/100 km / 8,1 lt/100 km\nΑπό 24.490 ευρώ\nΕσύ τι βαθμό του βάζεις;3 Ψήφοι\nΉταν 2007 όταν η Nissan παρουσίαζε την πρώτη γενιά του Qashqai. Ένα ψηλό όχημα που ήταν καλό σε όλους τους τομείς. Το ασυνήθιστο μοντέλο δεν έγινε απλά εμπορικό hit με την πρώτη ματιά. Έγινε και ορόσημο, ο δημιουργός μιας ολόκληρης κατηγορίας που μέχρι σήμερα διαφεντεύει τις πωλήσεις αυτοκινήτων. Λογικό είναι, σήμερα, που η τρίτη γενιά του Qashqai κάνει τα πρώτα της βήματα στην ελληνική αγορά, το ενδιαφέρον να στρέφεται επάνω του. Στην έκδοση με τον 1,3 λίτρων κινητήρα βενζίνης, απόδοσης 140 ίππων που το οδηγούμε σήμερα, είναι το πιο… ταμάμ για την ελληνική αγορά.\nΠριν προχωρήσουμε στις εντυπώσεις μας από το Qashqai, ένα συμπέρασμα το οποίο εξηγεί τη “χρυσή συνταγή” που βρήκε η Nissan και το Qashqai πούλαγε, πουλάει και θα πουλάει σαν ζεστό, φρεσκοψημένο ψωμάκι: Το ζητούμενο για το Qashqai, από την πρώτη του γενιά ως σήμερα, δεν είναι να είναι το καλύτερο της κατηγορίας του σε έναν τομέα. Περίεργο, αλλά η “συνταγή” είναι να μην είναι κακό σε κανέναν τομέα. Έτσι, οι Ιάπωνες δημιούργησαν κάτι τρομερό: Ένα αυτοκίνητο που είναι παντού καλό. Ποιος δεν θέλει κάτι που θα τον ικανοποιήσει σε όλα τα επίπεδα;\nWife (ή husband, αναλόγως του φύλου που είσαι, εσύ που το διαβάζεις) material. Αυτό είναι το Qashqai. Και σε αυτή τη γενιά του, διατηρεί αυτή τη συνταγή που περιγράφουμε παραπάνω, με τη λεπτομέρεια ότι το καλό, έγινε (πολύ) καλύτερο. Και έτσι εξηγούνται τα περισσότερα από τρία εκατομμύρια Qashqai που έχουν πουληθεί από το 2007, αλλά και τα ρεκόρ που καταρρίπτει το ένα μετά το άλλο το Nissan Qashqai στην Ελλάδα, κάνοντας τους ανθρώπους της Νικ. Ι. Θεοχαράκης να έχουν ένα… μόνιμο χαμόγελο στο πρόσωπό τους. Σχεδόν 38 χιλιάδες αυτοκίνητα του μοντέλου, από το λανσάρισμα της πρώτης γενιάς έχουν πουληθεί στη χώρα μας.\nΣε αυτή τη γενιά, η Nissan έχει διατηρήσει τις κατευθυντήριες αρχές του Qashqai: Κομψός σχεδιασμός, αναβαθμισμένο αμάξωμα και αποτελεσματικά κινητήρια σύνολα, σε συνδυασμό με αυξημένη ποιότητα και οδηγική εμπειρία που παραπέμπει σε μεγαλύτερη κατηγορία. Η τρίτη γενιά που οδηγούμε, “πατάει” στην νέα πλατφόρμα Alliance CMF-C, η οποία επιτρέπει τη μελλοντική εξέλιξη του Qashqai (όπως ηλεκτροκίνηση και υβριδικά μοντέλα). Επάνω σε αυτή, οι μηχανικοί της Nissan προχώρησαν σε διαφορετική ρύθμιση των αναρτήσεων έτσι ώστε να επιτύχουν έναν πιο “δεμένο” οδηγικό χαρακτήρα.\nΤα εμπρός γόνατα MacPherson είναι αναβαθμισμένα ενώ στον πίσω άξονα και για τις εκδόσεις με τροχούς μέχρι και 19 ίντσες η ανάρτηση αποτελείται από ημιάκαμπτο άξονα, με νέα όμως στήριξη για καλύτερη συμπεριφορά και μόνωση από το ανάγλυφο του δρόμου. Για να μεγιστοποιηθεί η αποτελεσματικότητα των αμορτισέρ έχουν τοποθετηθεί πλέον πιο κάθετα σε σχέση με το προηγούμενο Qashqai, κάτι που επιφέρει μειωμένες τριβές και καλύτερη απορρόφηση των κάθετων δυνάμεων για μεγαλύτερη άνεση και πιο σωστό έλεγχο των κινήσεων του αμαξώματος.\nΤο μεταξόνιο του αυτοκινήτου να έχει αυξηθεί κατά 20mm και το συνολικό μήκος μεγάλωσε κατά 35mm. Το ύψος έχει αυξηθεί οριακά (+25 mm) και το πλάτος έχει αυξηθεί κατά 32 mm. Όλα αυτά φαίνονται και με το μάτι, μιας και το Qashqai δείχνει πιο επιβλητικό, πιο μεγάλο, πιο έντονο.\nΚαι σχεδιαστικά είναι πιο επιβλητικό το νέο Qashqai, με την πιο επιθετική μάσκα Nissan V-Motion, με φινίρισμα χρωμίου και με ένα δευτερεύον επίχρισμα από σατινέ χρώμιο που τονίζει τις λεπτομέρειες. Αυτή πλαισιώνεται από λεπτούς προβολείς full LED, με\nφώτα ημέρας που έχουν την χαρακτηριστική “υπογραφή” σε σχήμα μπούμερανγκ, που δίνουν μια πιο επιθετική και φουτουριστική όψη. Ξεχωρίζει σαν higlight το κρύσταλλο με το οποίο είναι επενδεδυμένες οι πίσω κολώνες, που προσδίδουν σε αυτή την hi-tech όψη.\nΑν στο εξωτερικό βλέπουμε μεγάλες διαφορές, στο εσωτερικό είναι ακόμα πιο… χαώδεις από την απερχόμενη γενιά. Δεν είναι μόνο οι χώροι -το νέο Qashqai μοιάζει να είναι limo σε σχέση με την προηγούμενη γενιά- αφού ο χώρος για τα γόνατα για τους πίσω επιβάτες έχει αυξηθεί κατά 28mm όπως και οι περισσότερες εσωτερικές διαστάσεις, (ο χώρος των αποσκευών για παράδειγμα έχει αυξηθεί κι αυτός σε σχέση με το απερχόμενο Qashqai κατά 74 λίτρα, στα 504) ενώ μεγαλύτερη είναι και η απόσταση μεταξύ οδηγού και συνοδηγού. Δεν είναι οι χώροι για μικροπράγματα, αλλά η γενικότερη αίσθηση ανώτερης ποιότητας στο εσωτερικό.\nΣτην τέλεια ηχομόνωση και τα άριστα υλικά, έρχεται να προστεθεί και ο υπερπλήρης εξοπλισμός αλλά και μια πληρέστατη ομπρέλα 14 συστημάτων με τη γνωστή μας πια ονομασία Nissan Safety Shield. Επιπλέον δε, το δεύτερο επίπεδο εξοπλισμού Elite που είχαμε ως αυτοκίνητο δοκιμής περιλαμβάνει μεταξύ άλλων ζάντες αλουμινίου 17”, κάμερα οπισθοπορείας, σύστημα πολυμέσων με οθόνη αφής 8 ιντσών με εξελληνισμένο μενού, αυτόματο διζωνικό κλιματισμό και αισθητήρα βροχής. Ξεχωρίζουμε την οθόνη TFT 7” στον πίνακα οργάνων.\nΠρος το παρόν, στο Qashqai μπορεί κάποιος να επιλέξει τον ήπια υβριδικό βενζινοκινητήρα τούρμπο των 1,3 λίτρων με 12βολτο σύστημα με ηλεκτροκινητήρα και μπαταρία [ALiS (Advanced Lithium-ion battery System)] το οποίο μάλιστα ζυγίζει συνολικά μόλις 22 κιλά για υποβοήθηση απόδοσης της ροπής (Torque Assist το βάφτισε η Nissan) και ομαλή εκκίνησή μετά από στάση και 140 ή 158 ίππους. Μοτέρ που συνδυάζεται είτε με 6άρι χειροκίνητο σασμάν είτε με X-Tronic (αυτόματο CVT). Δεν υπάρχει έκδοση ντίζελ ούτε plug-in hybrid ούτε και κάποια αμιγώς ηλεκτρική.\nΤο υβριδικό σύστημα αποθηκεύει ενέργεια από την πέδηση στη μπαταρία, η οποία ενέργεια υποβοηθά τον κινητήρα βενζίνης με επιπλέον ροπή 6 Nm στα 240 Nm του turbo κινητήρα για μέχρι 20 δευτερόλεπτα- κάτι που δε γίνεται αντιληπτό αν δεν γνωρίζεις ότι είναι hybrid. O βενζινοκινητήρας έχει μια ομαλή αίσθηση λειτουργίας τόσο σε χροιά όσο και σε απόδοση και το δικό τους ρόλο σε αυτό παίζουν οι πάνω από πενήντα βελτιώσεις στα εξαρτήματα του κινητήρα.\nΓιώργος Καραγιάννης· 21/07/2021\nΤο μοτέρ είναι γνωστό από τη “θητεία” του στο προηγούμενο Qashqai και η Nissan το έχει βελτιώσει σε 50 σημεία, με ανασχεδιασμένη τουρμπίνα και καταλύτη. Και ενώ το κιβώτιο είναι άνετο και σωστό στην κλιμάκωση και το κούμπωμα, το μοτέρ έχει τη χαρακτηριστική του ζωντάνια μετά τις 2.000 σ.α.λ. Μετά από αυτό το σημείο, το Qashqai κινείται σβέλτα και οικονομικά μέχρι και τα “κόκκινα”. Αναλόγως και του προγράμματος οδήγησης που επιλέγεις, βέβαια (Sport, Standard, Eco) μέσω του επιλογέα στην κεντρική κονσόλα.\nΤο Qasqhai αυτής της γενιάς είναι ελαφρύτερο κατά 60 κιλά, καθώς έχουν εξοικονομηθεί 21 κιλά από τις 4 πόρτες, τα μπροστινά φτερά και το καπό, που είναι αλουμινένια και 41% πιο άκαμπτο από το απερχόμενο μοντέλο. Επιπλέον, έχει νέα ρύθμιση στην ανάρτηση και το σύστημα διεύθυνσης, με την κρεμαγέρα να έχει λόγο μετάδοσης μειωμένο από 19:1 σε 14:1, ενώ πίσω φοράει ημιάκαμπτο άξονα (οι τετρακίνητες εκδόσεις φορούν ανάρτηση πολλαπλών συνδέσμων πίσω). Όλα αυτά, είναι εμφανή στο δρόμο.\nΣτην πράξη, το νέο Qashqai είναι σβέλτο παντού, με εξαιρετικό, ασφαλέστατο πάτημα και άνεση, πολύ καλό επίπεδο ηχομόνωσης και άριστο φιλτράρισμα ακόμα και στην… ταλαίπωρη ελληνική άσφαλτο, με κορυφαία αίσθηση ποιοτικής κύλισης. Και φτάνουμε στη συνταγή: Είναι φιλικό, εύχρηστο και ευχάριστο σε αστικό περιβάλλον, δεν θα προβληματίσει πουθενά και θα γίνει ο καλύτερος φίλος για τις καθημερινές μετακινήσεις. Και σε μια πιο σφιχτή διαδρομή όμως, θα ανταμείψει -τηρουμένων των αναλογιών- τον οδηγό, χωρίς να τον αγχώσει, ενώ και θα ταξιδέψει άνετα, χωρίς να κουράσει. Αλλά και στο χώμα τα πηγαίνει περίφημα, χωρίς κοπανήματα από πέτρες τόσο χάρη στα χορταστικά ελαστικά που φορά όσο και με τα 18 εκατοστά απόστασης του πατώματος από το έδαφος. Σε ό,τι αφορά την κατανάλωση, τα 7,9 lt/100 km που πέτυχα με το δικό μου στυλ… ταλαιπωρίας, κρίνεται πολύ καλό.\nΤελικά, είναι όντως καλύτερο το νέο Qashqai, ρε μάστορα;\nΤο νέο Qashqai στη βασική του αυτή έκδοση, είναι ακριβώς αυτό που περιμέναμε. Δεν σε αφήνει πουθενά παραπονεμένο. Δεν είναι πουθενά κακό. Δεν θα σε κάνει να πεις ποτέ “ναι μεν, αλλά”. Απλά, είναι πολύ καλύτερο από την προηγούμενη γενιά του, μεγαλύτερο, ψηλότερο, πιο άνετο, πιο σύγχρονο, με ανώτερη κύλιση και premium επιμέρους στοιχεία. Mε τιμή 24.490, το Qashqai είναι μάλλον “καταδικασμένο” να γράψει μια ακόμα σελίδα στην best-selling ιστορία του μοντέλου στην ελληνική αγορά με όνομα πασίγνωστο πλέον και εγγύηση την αξιοπιστία της Nissan. Η μόνη διαφορά είναι η ελαφρά απομάκρυνσή του από την αρχική του φιλοσοφία, αυτή του φτηνού, προσιτού, οικογενειακού αυτοκινήτου- τη φιλοσοφία που έκανε τους προγόνους του επιτυχημένους. Όπως για παράδειγμα κάποτε το Sunny, σε τέτοιο βαθμό που ως σήμερα, πολλοί Έλληνες αρνούνται να το αποχωριστούν…\nΠΟΣΟ ΚΑΛΟ ΕΙΝΑΙ ΤΟ ΚΑΙΝΟΥΡΙΟ QASHQAI;\nΤο νέο Qashqai στη βασική του αυτή έκδοση, είναι ακριβώς αυτό που περιμέναμε. Δεν σε αφήνει πουθενά παραπονεμένο. Δεν είναι πουθενά κακό. Δεν θα σε κάνει να πεις ποτέ "ναι μεν, αλλά". Απλά, είναι πολύ καλύτερο από την προηγούμενη γενιά του, μεγαλύτερο, ψηλότερο, πιο άνετο, πιο σύγχρονο, με ανώτερη κύλιση και premium επιμέρους στοιχεία. Αλλά και πιο ακριβό.\nΕίναι το Qashqai που λατρέψαμε, καλύτερο παντού\nΤο "lag" κάτω από τις 2.000 σ.α.λ.\n16/02/2022 στις 17:40\nΑναβαθμισμένο συνολικά,έχει χάσει όμως για τα καλά τον vfm χαρακτήρα του.Μια μεσαία έκδοση είναι στα 30k + κοντά σε mercedes gla,audi q3,bmw x1.Μαλλον θα πρέπει να αναθεωρήσει την τιμολογιακή της πολιτική η Nissan.\nΠρόκειται για κριτική; Όχι Ναι


Κώστας Σόμμερ - Βαλεντίνη Παπαδάκη: Έγιναν γονείς! - Η πρώτη φωτογραφία με τον γιο τους\nby Πάνος Γιαννακοσιάν 02/09/2021 19:32 02/09/2021 19:33 603\nΚώστας Σόμμερ – Βαλεντίνη Παπαδάκη: Σε πελάγη ευτυχίας βρίσκεται το ερωτευμένο ζευγάρι, αφού ήρθε στον κόσμο το πρώτο τους παιδάκι. Την χαρμόσυνη είδηση γνωστοποίησε η Βαλεντίνη Παπαδάκη, δημοσιεύοντας την πρώτη φωτογραφία με το νεογέννητο μωράκι τους.\nΚώστας Σόμμερ – Βαλεντίνη Παπαδάκη: Έγιναν γονείς για πρώτη φορά\nΤο ζευγάρι διανύει στιγμές ευτυχίας, καθώς ο γιος τους ήρθε για να αλλάξει τα πάντα στην καθημερινότητά τους. Μάλιστα, πρόσφατα παντρεύτηκαν με πολιτικό γάμο, με τον φωτογραφικό φακό του TLIFE να είναι παρών, εξασφαλίζοντας σχετικά στιγμιότυπα.\nΤην χαρμόσυνη είδηση έκανε γνωστή η Βαλεντίνη Παπαδάκη, με ανάρτηση στο Instagram. Ειδικότερα, δημοσίευσε την πρώτη φωτογραφία με το νεογέννητο μωράκι τους. Ο μικρός γεννήθηκε με καισαρική και χάρισε χαμόγελα σε όλη την οικογένεια.\nΠριν από λίγες ημέρες, ο Κώστας Σόμμερ είχε δηλώσει στο TLIFE: «Είμαι πάρα πολύ χαρούμενος και όπως όλοι που περιμένουν να γίνουν γονείς δε βλέπω την ώρα να κρατήσω στην αγκαλιά μου τον γιο μου. Περιμένουμε από μέρα σε μέρα να έρθει στον κόσμο. Ανυπομονώ πολύ».\nΑκολουθεί η πρώτη φωτογραφία με το νεογέννητο αγοράκι τους:\n17/09/2021 18:13 296\n13/09/2021 22:41 13/09/2021 22:49 252\n07/09/2021 18:16 394\nΚώστας Σόμμερ: Η 1η φωτογραφία αγκαλιά με το νεογέννητο παιδί του και τα συγκηνιτικά λόγια του\n03/09/2021 14:40 206\nΒΑΛΕΝΤΙΝΗ ΠΑΠΑΔΑΚΗΓΙΟΣΚΩΣΤΑΣ ΣΟΜΜΕΡΜΩΡΑΚΙ


Όλοι ξαφνικά μιλούν για το κάπνισμα. Ας πούμε κάτι κι εδώ· έτσι, για την ιστορία...\nΤο τσιγάρο δεν είναι μια πραγματική απόλαυση, δεν προσφέρει κανενός είδους ανάταση, το πολύ-πολύ μία μικρή ζάλη, μια ανακατωσούρα, ένα μπούχτισμα όταν κάνεις το ένα πάνω στο άλλο, ενίοτε και μια αίσθηση αιώρησης, όταν έχεις πια πάθει νικοτινίαση. Τίποτα θετικό.\nΤο τσιγάρο το θέλουμε μόνο αφού έχουμε ήδη εθιστεί σ’ αυτό. Το θέλουμε επειδή μας λείπει η νικοτίνη. Μόνο αυτό αν συνειδητοποιήσει κανείς, πως πρόκειται δηλαδή για μια εξάρτηση που την πληρώνουμε χρυσή χωρίς να μας προσφέρει απολύτως τίποτα, είναι επαρκής λόγος για να το κόψει. Συν φυσικά την υγεία που χάνουμε, συν τη βρώμα που αποπνέουμε, την περιοδοντίτιδα, το «ψόφιο» δέρμα, τα κιτρινισμένα δάχτυλα, τους μαύρους τοίχους και κουρτίνες στο σπίτι κ.λπ. κ.λπ.\nΤο παθητικό κάπνισμα είναι κι αυτό μία αλήθεια: γνωρίζω γυναίκα με κατάμαυρους πνεύμονες, που δεν είχε καπνίσει ποτέ στη ζωή της, απλώς έπαιζε κάθε νύχτα χαρτιά με καπνίστριες.\nΤαξιδεύοντας στο εξωτερικό νιώθεις εδώ και χρόνια πολύ γελοίος λόγω της απαγόρευσης του καπνίσματος. Δε μπορείς να πιεις ούτε έναν καφέ και να τον ευχαριστηθείς, το μισό χρόνο κάθε εξόδου τον ξοδεύεις μέσα στο κρύο, ξενερώνοντας μακριά από τους φίλους σου.\nΣτα σπίτια, δε, των μη καπνιστών που καλοπροαίρετα σου επιτρέπουν να καπνίζεις, για να μην σου χαλάσουν το κέφι, επίσης νιώθεις άσχημα που τους ντουμανιάζεις κι ας μην λένε τίποτα.\nΓια όλους αυτούς τους λόγους θα έλεγα πως καλό είναι να μην καπνίζει κανείς. Καλό είναι και να μην καπνίζει ο καπνιστής όταν εμφανώς ενοχλούνται οι γύρω του. Όμως, σ’ αυτήν την περίπτωση ενοχλείται ο ίδιος και οι ενοχλήσεις είναι ισότιμες, δεν μπαίνουν σε ζυγαριά.\nΚαλό είναι λοιπόν να μην καπνίζεις γιατί και ενοχλείς και ενοχλείσαι ταυτοχρόνως.\nΗ απαγόρευση ωστόσο είναι κάτι άλλο, πέρα απ’ όλ’ αυτά. Μας έχουν χωρίσει όπως πάντα σε στρατόπεδα, να τσακωνόμαστε μεταξύ μας, για λόγους που δεν μας αφορούν πραγματικά. Η απαγόρευση του αλκοόλ ως γνωστόν δεν έφερε τα επιθυμητά αποτελέσματα, κάθε άλλο. Η απαγόρευση των ναρκωτικών δεν έκανε τους ανθρώπους να μην παίρνουν ναρκωτικά, κάθε άλλο. Το ίδιο θα ισχύσει και με το κάπνισμα.\nΜόλις η μεσαία τάξη και οι φτωχοί σταματήσουν να καπνίζουν, οι πλούσιοι θα ξαναρχίσουν. Αρειμανίως θα καπνίζουν και οι επαναστάτες των επομένων γενιών, όσοι θέλουν να πάνε κόντρα στο σύστημα. Και οι καλλιτέχνες. Και οι περιθωριακοί. Και οι «ρεμπέτες» της εκάστοτε εποχής.\nΌλα είναι κύκλος, έρχονται και παρέρχονται. Ας μην κάνουμε σαν τρελοί για τίποτα…\nΑς επιλέγουμε κάθε στιγμή το καλύτερο για εμάς και τους γύρω μας, χωρίς φόβο και χωρίς πάθος.


Μοναδικές εικόνες στη Βιέννη - Ηλεία Live!\nΗ παραμυθένια πρωτεύουσα της Αυστρίας είναι χτισμένη σε υψόμετρο 170 μέτρων και υπόσχεται μια μοναδική ταξιδιωτική εμπειρία.\nΣτο παλιό κέντρο της πόλης Innere Stadt βρίσκονται και τα περισσότερα αξιοθέατα.\nΟι δασωμένοι λόφοι του Wienerwald στεφανώνουν την πόλη ενώ ο Δούναβης χωρίζει την πόλη στα δύο.\nΑπόσταση: Η διάρκεια του ταξιδιού είναι 2 ώρες και 25 λεπτά από την Αθήνα και 1 ώρα και 45 λεπτά από τη Θεσσαλονίκη.\nTags Χριστούγεννα, Βιέννη


5 (πολύ) αηδιαστικά πράγματα που οι γυναίκες κάνουν το χειμώνα | TROKTIKO 2\n« Πουλήθηκε το αυτοκίνητο του Πάπα που χρησιμοποιήθηκε για την επίσκεψή του στη…\nΚολακευμένος από το ενδιαφέρον της Μονακό o Σιμόες »\n5 (πολύ) αηδιαστικά πράγματα που οι γυναίκες κάνουν το χειμώνα Δημοσιεύτηκε 30/01/2016 Έξω κάνει παγωνιά, υποθέτουμε το έχεις αντιληφθεί για τα καλά αυτό, οπότε όσο να πεις τα πεις το χουχούλι μας στο σπιτάκι, με το κολάν και την καλτσούλα του ποδοσφαιριστή, κρίνεται απαραίτητο. Όπως φυσικά συμβαίνει κάθε χειμώνα, και μιας και δείχνουμε αισθητά λιγότερη έκταση γυμνής σάρκας, κάποιες… φροντίδες αν θέλεις, εμείς τα κορίτσια τείνουμε να τις παραλείπουμε-ειδικά αν δεν υπάρχει και σύντροφος στο προσκήνιο ή έστω όχι σταθερός-το πράγμα παίρνει ανεξέλεγκτες διαστάσεις, μιας και θυσιάζουμε κάποια πολύ συγκεκριμένα πράγματα, στο βωμό της ζεστασιάς και της βαρεμάρας! Ας πέσουν οι μάσκες. Ήρθε η ώρα να παραδεχτούμε κάποια… πολύ αηδιαστικά πράγματα, που όλες κάνουμε κατά τη διάρκεια του χειμώνα.\n1. Έξω χιονίζει κι εσύ θα κάνεις μπάνιο; Ε όχι φυσικά! Από την άλλη, είναι προτιμότερο να πλυθείς λίγο πριν κοιμηθείς, ή το πρωί μόλις ξυπνήσεις; Με συνοπτικές διαδικασίες λοιπόν, και αφού στο προσκήνιο δεν υπάρχει το σεξ, για 3 τουλάχιστον μέρες, κάνεις μία τοπική πλύση και αφήνεις το μπάνιο για άλλη φορά! Πριν αντιδράσεις, κάνε μία σοβαρή συζήτηση με τον εαυτό σου, και παραδέξου κάποια πράγματα. Είπαμε, θα μιλήσουμε με ειλικρίνεια.\n2. Και αφού τα ξεκαθαρίσαμε με το μπάνιο, ήρθε η ώρα να πάμε στα πιτζαμάκια σου. Έλα τώρα σοβαρά: Τα φοράς τουλάχιστον 15 μέρες συνεχόμενα έτσι; Έλα μην το αρνείσαι. Είναι κοινό μυστικό άλλωστε, ότι όταν το outfit του ύπνου αποκτήσει το μυρωδιά του σώματός σου, γίνεται αυτομάτως πιο οικείο και βολικό. Τώρα αν η μυρωδιά του σώματός σου είναι δυσάρεστη, πειράζει;\n3. Kαι επειδή είσαι και ένα κορίτσι το οποίο άνετα θα μπορούσε να χαρακτηριστεί η Jessica Alba της Ελλάδας, η Sarah Jessica Parker της δικής σου γειτονιάς, δεν πας πουθενά χωρίς το it-καπέλο σου. Αχ και να ήξερε ο κοσμάκης που σου κάνει κοπλιμέντα, ότι έχεις να λουστείς 4 μέρες.\n4. E κι έτσι όπως κάθεσαι κάτω από το ζεστό σου παπλωματάκι, σού “ρχεται ξαφνικά μια πείνα! Φυσικά και θα σηκωθείς με τα χίλια ζόρια και θα συρθείς μέχρι την κουζίνα όπου και θα φτιάξεις ένα σάντουιτς με μισή φρατζόλα ψωμί, ζαμπόν, και μπόλικη μαγιονέζα, φυσικά και θα το φας στο κρεβάτι σου και φυσικά και θα λερωθείς! Αλλά ποιος νοιάζεται; Περιττό να αναφέρουμε ότι την επόμενη μέρα απλά θα έχεις ξεχάσει τις αμαρτίες της νύχτας και θα μείνεις με βρώμικα σεντόνια για πολύ ακόμα καιρό.\n5. Και κλείνουμε με το πιο κλασικό από όλα: Ναι, η αποτρίχωση κι εσύ έχετε πια γίνει 2 άγνωστοι. Και εδώ που τα λέμε, εφόσον δεν έχεις σχέση, για ποιο λόγο να ταλαιπωρείς το ωραίο σου και τρυφερό δερματάκι; Οπότε αφήνεις εσύ το τρίχωμά σου να σε ζεσταίνει κιόλας, και όταν προκύψει έκτακτο περιστατικό, από σεξ μέχρι… φόρεμα, τότε βάζεις την αλωνιστική σε λειτουργία και ο Θεός βοηθός.\nShare the post "5 (πολύ) αηδιαστικά πράγματα που οι γυναίκες κάνουν το χειμώνα"


αφρικανες με αμερικης\nΘέμα: αφρικανες με αμερικης Δευ Σεπ 27, 2010 10:08 am\nκαλησπερα σε ολους! οπως φαινεται και απο το ψευδωνυμο μου ειμαι καινουργια στον υγρο στοιχειο. εστησα προσφατα ενα ενυδρειο (100 lt καθαρο νερο) κι εχω βαλει 5 κιχλιδες αφρικης. δεν ξερω τα επιστημονικα τους ονοματα γιατι εκτος του οτι ειμαι καινουργια τα pet shop δεν βοηθανε και πολυ σ'αυτο το θεμα. τεσπα το σιγουρο ειναι οτι ειναι αφρικανες. ψαχνοντας λοιπον ανακαλυψα το apistogramma cacatuoides και ερωτευτηκα!!! θελω να μου πειτε αν μπορω να βαλω αφρικανες με αμερικης και αν φυσικα το σηκωνουν τα λιτρα μου.\nΘέμα: Απ: αφρικανες με αμερικης Δευ Σεπ 27, 2010 10:32 am\nΣίγουρα όχι διότι θέλουν διαφορετικές συνθήκες νερού...\nΚαλό θα ήταν εαν μπορείς να βγάλεις καμία φωτογράφια από τις αφρικάνες σου για να μπορέσουμε να τις αναγνωρίσουμε καθώς δεν ξέρουμε εαν και αυτές είναι οκ για τα λίτρα...\nΘέμα: Απ: αφρικανες με αμερικης Δευ Σεπ 27, 2010 11:47 am\nΛοιπον, το ζευγαρακι που μπηκε πρωτο στο ενυδρειο (μοιαζουν με αρσενικο και θηλυκο) πρεπει να ειναι pseudotropheus aurora. Eιναι επισης και τα πιο ζωηρα, δεν φοβουνται καθολου, οταν τα ταιζω ειναι τα πρωτα που ορμανε και τα υπολοιπα τρωνε μονο οταν απομακρυνονται. Όσο μποι τους λειπει τοσο τσαμπουκα εχουν. Μου ειπαν οτι φτανουν περιπου 15 εκατοστα. Τα υπόλοιπα 3 μπηκαν ταυτοχρονα και το ενα ειναι μαλλον pseudotropheus κατι και τα αλλα 2 ειναι jewel.\nΤα 3 που μπηκαν μετα ειναι πιο μεγαλα σε μεγεθος αλλα δεν εμποδισε τα πρωτα 2 να εδραιωσουν την κυριαρχια τους! Αυτο οφειλεται ειτε στο ειδος ή στο οτι ηταν ηδη μεσα στο ενυδρειο. Αν βοηθαει αυτο προς το παρον θα εκτιμουσα πολυ τη βοηθεια σας! Μεχρι να καταφερω να τα βγαλω φωτο τα ατιμα γιατι δεν μενουν σε ενα σημειο!!!\nΑ, κατι ακομη. Τα 2 (που νομιζω πως ειναι pseudotropheus aurora) αν βαλω το δαχτυλο μεσα στο νερο μου το τσιμπανε και δεν φοβουνται καθολου που κατι τοσο τεραστιο σε σχεση με αυτα ειναι διπλα τους!!! Τρομερη συμπεριφορα για τοσο δα ψαρακια!!! Τα αγαπησα απο την πρωτη στιγμη!!\nΘέμα: Απ: αφρικανες με αμερικης Δευ Σεπ 27, 2010 7:03 pm\nΤα λίτρα σου είναι λίγα για τα ψάρια αυτά.\nΤο πετ σοπ δίνουν οτι θέλουν προκύμένου να πουλήσουν.\nΡίξε πολύ και βάλε φωτό\nΘέμα: Απ: αφρικανες με αμερικης Δευ Σεπ 27, 2010 7:24 pm\nKαταρχην καλως ηρθες στη παρεα μας!\nΤα λιτρα σου δν κανουν για κιχλιδες της λιμνης Malawi!Τα mbuna μπαινουν σε χαρεμια κ οχι σε ζευγαρια!\nΔιαβασε εδω, εδω!\nΔιαβασε ολα τα αρθρα που εχουν να κανουν με την Αφρικη!\nΣτα λιτρα σου μπαινουν ανετα κιχλιδες της λιμνης Tanganyika..διαβασε εδω\nΤωρα οσο αφορα τα apistogramma cacatuoides ειναι κιχλιδες της Ν.Αμερικης θελουν εντελως διαφορετικες απαιτησεις απο τις κιχλιδες Αφρικης!\nΓια να τα βαλεις αυτα πρεπει να διωξεις οτι εχεις τωρα μεσα στο ενυδρειο σου κ τοτε θα μπορεσεις να βαλεις ενα ζευγαρακι apistogramma cacatuoides!\nΤο θεμα ομως ειναι με τι θες εσυ να ασχοληθεις...θα πρεπει να κατασταλαξεις καπου κ απο εκει περα εμεις εδω ειμαστε να σε βοηθησουμε!\nΒαλε καμια φωτο να δουμε το ενυδρειο σου!\nΈχει επεξεργασθεί από τον/την chris7 στις Δευ Σεπ 27, 2010 11:48 pm, 1 φορά\nΘέμα: Απ: αφρικανες με αμερικης Δευ Σεπ 27, 2010 7:55 pm\nΚαλημερα!! Δηλαδη πρεπει να διωξω ολα τα ψαρακια που εχω μεσα και να βαλω τανγκανικα? Δεν θελω καθολου να τα δωσω Ειδικα τα 2 πρωτα... πηρα ενα 3ο που υποτιθεται οτι ειναι θηλυκο για να ξεκινησω χαρεμι αλλα δεν μου φαινεται να ειναι ιδιο με τα αλλα. Οπως και να εχει για αυτα τα λιτρα μπορω να εχω ενα χαρεμι? Αν ειναι να διωξω τα jewel. Μου αρεσουν πολυ αλλα δεν εχω δεθει και τοσο οσο με τα 2 πρωτα!!! Σε περιπτωση που τα κρατησω τι κακο μπορει να τους κανω?\nΘέμα: Απ: αφρικανες με αμερικης Δευ Σεπ 27, 2010 7:58 pm\nΚαι κατι ακομη και συγνωμη για τις πολλες ερωτησεις. Τα περισσοτερα ενυδρεια που εχω δει ειναι μικροτερα αν οχι ιδια με το δικο μου και ειναι φουλ στο ψαρι!!! Και καμια σχεση το ενα με το αλλο!!! Δεν θελω να κανω κατι τετοιο βεβαια αλλα δεν μου φαινεται να εχουν και κανενα προβλημα τα ψαρακια! Μια χαρα γομαρια γινονται...\nΘέμα: Απ: αφρικανες με αμερικης Δευ Σεπ 27, 2010 10:31 pm\nΆλλο επίζούν και άλλο ζούν άνετα και σε κάλες συνθίκες\nΘέμα: Απ: αφρικανες με αμερικης Δευ Σεπ 27, 2010 10:52 pm\nΚαλώς όρισες και από εμένα . Το θέμα είναι να βαλεις κάποια ψάρια μέσα σε ένα ενυδρείο κάι όσο μπορείς περισσότερο να τους προσφέρεις ότι καλύτερο μπορείς για την επιβίωση τους. Με αποτέλεσμα ατα να σου προσφέρουν πραγματικές συμπεριφορές, γεννες, χρώματα και χαρακτήρες.\nΤο αποτέλεσμα είναι ότι αν τα ψάρια σου είναι υγιή τότε και εσυ θα τα χαρείς παρά πολύ .\nδεν είναι μονόδρομος τα ψάρια από Tanganyika υπάρχουν κιχλιδες που είναι πανέμορφες και μπορούν άνετα να μπουν μέσα στο ενυδρείο σου . Αλλά θα πρέπει να καταλάβεις το τι είναι άνετο και βιώσιμο για τα ψάρια σου , από το τι είναι οπτικα όμορφο και μόνο χωρίς να σου προσφέρει τίποτε άλλο .\nΌλοι έτσι ξεκινήσαμε ( μην το πεις σε κανέναν αλλά εγώ ήθελα να βάλω κιχλιδες μαζί με το θαλασσινό ψάρι nemo- το γνωστό ψαρακι )\nΚαλή συνέχεια καλώς όρισες στον κόσμο του ενυδρειου\nΘέμα: Απ: αφρικανες με αμερικης Τρι Σεπ 28, 2010 6:46 am\nΟι πολλές ερωτήσεις είναι καλές. Δεν πρέπει να απολογείσαι.\nτα περισσότερα στα είπαν τα παιδιά και είναι έτσι ακριβώς.\nΣτο ενυδρείο σου και αφού σου αρέσουν τα apisto, θα πρότεινα να βγάλεις όλα τα υπόλοιπα, να βάλεις ένα ζευγαράκι απο δαύτα μάζι με κάποιους συγκάτοικους.\nΕναλλακτικά μπορείς να βάλεις κάτι απο Tanganyika, όπως πρότειναν και τα παιδιά παραπάνω.\nΤα ψάρια που έχουν όσο και όμορφα να είναι (και ξέρω καλά πόσο) δυστυχώς δεν κάνουν για τα λίτρα σου. Είναι προτιμότερο να τα δώσεις τώρα κάπου που θα έχουν τις συνθήκες που έχουν ανάγκη, παρά να τα δεις στο άμεσο μέλλον να αρρωσταίνουν, να "πιάνουν" ασθένειες και να ψοφάνε.\n...και πίστεψέ με, έτσι θα γίνει.


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: Ορεινή διάσωση στην Ελλάδα: μια πονεμένη ιστορία\nΟδηγός βουνού με μεγάλη εμπειρία που ειδικεύεται εδώ και πολλά χρόνια στον τουρισμό βουνού, ο "δικός μας" Χρήστος Λάμπρης ,καταθέτει τις απόψεις του για τη ζοφερή πραγματικότητα της ορεινής διάσωσης στη χώρα μας και ανοίγει διάλογο για το τι πρέπει να γίνει στο μέλλον.\nΤο πρόσφατο ορειβατικό ατύχημα στην Τύμφη, αποτέλεσε την αφορμή, να αποκαλυφθεί για πρώτη φορά στην Ελλάδα η ζοφερή πραγματικότητα της ορεινής διάσωσης στη χώρα μας. Τρεις ορειβάτες έκαναν μια διάσχιση στην περιοχή. Κινούνταν σε μια κορυφογραμμή που από τη μια πλαγιά ήταν ομαλή και από την άλλη είχε γκρεμό. Ο ένας ορειβάτης αποφάσισε να πάει στην άκρη του γκρεμού για να βγάλει μια φωτογραφία. Βρέθηκε όμως επάνω σε ένα ασταθές φρύδι χιονιού, το οποίο υποχώρησε και έπεσε στο κενό. Οι άλλοι δυο ορειβάτες κάλεσαν την πολιτική προστασία η οποία με τη σειρά της κινητοποίησε τις ομάδες διάσωσης. Ήρθε ένα ελικόπτερο super puma φορτωμένο με δυο βάρκες ναυτοδιάσωσης και έξι δυνατούς άντρες ειδικευμένους στη ναυαγοσωστική! Μια ομάδα της ΕΜΑΚ ανέβηκε ως το ορειβατικό καταφύγιο και παρέμεινε εκεί αδυνατώντας να κάνει κάτι περισσότερο. Η δε πολυδιαφημισμένη Ελληνική Ομάδα Διάσωσης έφτασε ως το Πάπιγκο και επιχειρούσε από …. το καφενείο του χωριού. Την επόμενη ανέβηκαν δυο καλύτερα εκπαιδευμένες ομάδες της ΕΜΑΚ και ήρθαν άλλα δυο ελικόπτερα τα οποία βοήθησαν να βγάλουν … φωτογραφίες της ορθοπλαγιάς. Το σκηνικό αυτό συνεχίστηκε με κάποιους να λένε στην οικογένεια ότι θα τον βρουν την Άνοιξη. Η οικογένεια δεν αποδέχθηκε αυτό το ενδεχόμενο και έτσι κάλεσε μια ομάδα διάσωσης που εδρεύει στις Ελβετικές Άλπεις, οι οποίοι εντός 45 λεπτών ανέσυραν τον νεκρό.Υπήρχαν και στο παρελθόν ατυχήματα σε Ελληνικά βουνά, ορειβατικά, αεροπορικά ή άλλα, και χρειάστηκε αρκετές φορές να δοκιμαστούν οι μηχανισμοί της ορεινής μας διάσωσης. Ακολουθούσαν ανακοινώσεις ή δελτία τύπου προς ενημέρωση του κοινού, με κοινό παρονομαστή το πόσο επιτυχημένη ήταν η επέμβαση της μιας ή της άλλης ομάδας, και είναι γεγονός ότι το μη ειδικό κοινό είχε δημιουργήσει την εντύπωση ότι στην Ελλάδα έχουμε ορεινή διάσωση και μάλιστα ότι έχει και επιτυχίες. Ωστόσο οι παροικούντες την Ιερουσαλήμ γνώριζαν την σκληρή πραγματικότητα ανέκαθεν. Οι επεμβάσεις ήταν πάντα πολύ αργές, συχνά με καθυστέρηση ημερών. Ακόμη και η πιθανότητα να βρεθεί την Άνοιξη, ήταν απολύτως αποδεκτή. Όμως, μια επιχείρηση ορεινής διάσωσης για να έχει χαρακτήρα διάσωσης, θα πρέπει να ολοκληρωθεί εντός λίγων ωρών από τη στιγμή του ατυχήματος, διαφορετικά ολισθαίνει σε επιχείρηση περισυλλογής πτώματος.Το ατύχημα στην Τύμφη, έδωσε την ευκαιρία να μπουν τα πράγματα στη θέση τους. Για πρώτη φορά στην ιστορία της ορεινής διάσωσης στην Ελλάδα δόθηκε η ευκαιρία να γίνει σύγκριση αποτελεσματικότητας των Ελληνικών ομάδων διάσωσης με μια διεθνή ομάδα. Το γεγονός ότι το πτώμα βρέθηκε από τους Ελβετούς σε 15 λεπτά και η όλη επιχείρηση δεν διήρκεσε πάνω από 45 λεπτά, ενώ οι Ελληνικές ομάδες έψαχναν 4 μέρες χωρίς αποτέλεσμα, δεν έχει να κάνει τόσο με την ικανότητα της Ελβετικής ομάδας. Οποιαδήποτε ομάδα με σωστή οργάνωση και εμπειρία θα έπρεπε να κάνει το ίδιο. Ήταν μια επιχείρηση πολύ απλή, καθώς η πτώση του ορειβάτη σταμάτησε εκεί που μειώθηκε η κλίση της πλαγιάς ( τι πιο λογικό; ), περίπου 600 μέτρα χαμηλότερα. Το πτώμα δεν είχε θαφτεί από τα χιόνια ( άρα φαινόταν από τον αέρα ) και το σημείο όπου βρέθηκε ήταν ομαλό, όπως αποδείχθηκε από το γεγονός ότι ο Ελβετός πιλότος προσγείωσε το ελικόπτερο δίπλα του. Τόσο απλή ήταν εν τέλει η επιχείρηση, που οι Ελβετοί, αν και επαγγελματίες που αρχικά είχαν ζητήσει 10.000 ευρώ ημερησίως, τελικά αρνήθηκαν να πάρουν την αμοιβή και ζήτησαν μόνο τα έξοδά τους. Ήρθαν μέχρι τα Γιάννενα με ένα μικρό νοικιασμένο αεροπλάνο, και επιχείρησαν με ένα ελαφρύ ιδιωτικό ελικόπτερο του επιχειρηματία Βασίλη Χήτου που δεν είναι φτιαγμένο για διάσωση. Από τη μια λοιπόν είχαμε τους Ελβετούς και από της άλλη τις ελληνικές ομάδες διάσωσης, την αεροπορία με το super puma, την ΕΜΑΚ και την Ελληνική Ομάδα Διάσωσης. Δεν θα σταθώ σε αυτό το δημοσίευμα στον τρόπο που ενήργησαν όλοι αυτοί και ποια ήταν τα λάθη της κάθε ομάδας. Οι συνθήκες του ατυχήματος και όλη η διαδικασία της επιχείρησης ερευνάται τουλάχιστον από το Σωματείο των οδηγών βουνού με ένα και μοναδικό στόχο. Το να διαμορφώσουμε μια πρόταση για νέες διαδικασίες ενεργειών σε κάποια ανάλογη περίπτωση στο μέλλον ώστε αφενός η επέμβαση να είναι άμεση και αποτελεσματική, αφετέρου το κόστος της επιχείρησης να είναι το ελάχιστο δυνατόν για το κράτος ή τους συγγενείς.Σε αυτό το σημείο θα ήθελα να σταθώ σε μια άποψη που άκουσα με την ευκαιρία της δημοσιοποίησης του ατυχήματος της Τύμφης. Κάποιος είπε ( και πιθανόν πολλοί ακόμη συμφωνούν ) ότι καλά έπαθε ο συγκεκριμένος ορειβάτης αφού πήγαινε στα βουνά και δεν πρόσεχε, και ότι το κράτος δεν έχει υποχρέωση να ψάχνει για να τον βρει ξοδεύοντας τόσα χρήματα. Την άποψη αυτή θα την χαρακτηρίσω επιεικώς αφελή αν και θα της ταίριαζαν και πιο βαρείς χαρακτηρισμοί. Γιατί με την ίδια λογική θα έπρεπε τότε να αντιμετωπίζεται και η οποιαδήποτε άλλη μορφή αναψυχής επιλέξει κάποιος σε αυτή τη χώρα. Είτε, δηλαδή, πάει μια εκδρομή αναψυχής με το αυτοκίνητό του και κάπου πέσει σε μια χαράδρα, είτε γιατί πάει για κυνήγι και κάπου γκρεμιστεί, είτε πάει για ψάρεμα αναψυχής και βουλιάξει η βάρκα του, είτε γιατί πάει για ποδήλατο στο δάσος και χαθεί. Ας σκεφτεί ο καθένας όλα αυτά τα ενδεχόμενα, και ας ξαναπεί τότε ότι δεν θα πρέπει να υπάρχει διάσωση για όσους κάνουν αναψυχή. Θα βάλω όμως και μια άλλη παράμετρο που τη θεωρώ σημαντική για την οικονομία της χώρας. Ως χώρα λοιπόν, στηριζόμαστε σε μεγάλο βαθμό στον εισερχόμενο τουρισμό. Και υποτίθεται ότι κάνουμε και μια προσπάθεια να προβάλουμε ένα εναλλακτικό μοντέλο τουριστικής ανάπτυξης πέρα από τη θάλασσα και τον ήλιο, με έμφαση στον χειμερινό τουρισμό, τον τουρισμό υπαίθρου και τα σπορ δράσης και υπαίθριας αναψυχής. Ήδη στον χώρο αυτών των μορφών τουρισμού είχαμε ατυχήματα ξένων τουριστών, μερικά από τα οποία ήταν θανατηφόρα. Η αναποτελεσματική διάσωση της Ελλάδας αποτρέπει πολλούς τουρίστες να κάνουν δραστηριότητες στην Ελλάδα. Θυμίζω τον θάνατο ενός εγγλέζου στην Ζάκυνθο πέρσι το καλοκαίρι, που έκανε πτήση με parapent στην παραλία με το ναυάγιο, όπου έπεσε πάνω στα βράχια της ορθοπλαγιάς και σκάλωσε εκεί με το αλεξίπτωτο σπάζοντας μόνο το πόδι του. Επί ώρες δεν βρέθηκε κάποια αποτελεσματική ομάδα να τον σώσει και τελικά έπεσε και τσακίστηκε μπροστά στα μάτια εκατοντάδων λουομένων στην παραλία. Ποια πιστεύετε ότι ήταν η εικόνα της χώρας μας ως τουριστικός προορισμός που κυκλοφόρησε στο εξωτερικό; Πώς να γίνει η Ελλάδα προορισμός για τέτοια σπορ όταν όλοι γνωρίζουν ότι αν πάθουν ατύχημα, κανείς δεν θα ξέρει πώς να τους σώσει; Σίγουρα κάποιοι θα συνεχίσουν να έρχονται, όμως το σίγουρο είναι ότι μαζική επισκεψιμότητα δεν θα δούμε ποτέ σε αυτόν τον τομέα τουρισμού. Δεν θα δούμε ποτέ τις εικόνες που συναντάμε σε όλες τις Άλπεις με τους χιλιάδες παραπεντίστες, τους εκατοντάδες χιλιάδες πεζοπόρους, αναρριχητές ή καγιάκερ. Η ανάπτυξη του τουρισμού υπαίθρου στην Ελλάδα, προϋποθέτει και την σοβαρή οργάνωση μιας αποτελεσματικής ομάδας διάσωσης. Τελεία και παύλα.\nΟ Χρήστος Λάμπρης,στο Σκολιό\nΣτη χώρα μας πάντως είχε στο παρελθόν ξεκινήσει ξανά η οργάνωση της ορεινής διάσωσης. Ήταν στα τέλη της δεκαετίας του ’80 όταν η Ομοσπονδία Ορειβασίας επιχείρησε να συστηματοποιήσει την ορειβατική εκπαίδευση. Την οργάνωση είχε αναλάβει ο τότε αντιπρόεδρος της ομοσπονδίας Μιχάλης Τσουκιάς που οργάνωσε την διαδικασία με κανονισμούς σχολών όλων των επιπέδων, μεταξύ των οποίων και σχολές ορειβατικής διάσωσης. Όλοι οι αξιόλογοι αναρριχητές της εποχής εντάχθηκαν σε αυτή τη διαδικασία και αφού παρακολούθησαν σχολές σε όλη την Ελλάδα δημιουργήθηκε ο πρώτος πανελλήνιος μηχανισμός ορειβατικής διάσωσης υπό την εποπτεία της ομοσπονδίας. Αποκορύφωμα αυτής της κίνησης ήταν η συμμετοχή δεκάδων μελών της ομάδας στην έρευνα για την ανεύρεση του στρατιωτικού αεροπλάνου C-130 που έπεσε στην Όθρυ το 1991 με 62 νεκρούς. Οι ορειβάτες συμμετείχαν πολύ οργανωμένα τόσο στην έρευνα όσο και την περισυλλογή των πτωμάτων όταν εντοπίστηκε το αεροπλάνο, τόσο, που ο Υπουργός Εθνικής Άμυνας κ. Βαρβιτσιώτης τους βράβευσε για την συγκεκριμένη επιχείρηση. Αυτό ενίσχυσε την αναγνώριση του μηχανισμού και από την αεροπορία, η οποία στη συνέχεια βοηθούσε προσφέροντας ελικόπτερα όποτε ήταν αναγκαίο.Ωστόσο τα ορειβατικά ατυχήματα στην Ελλάδα δεν ήταν και τόσα πολλά για να κινητοποιείτε η ομάδα συχνά, ενώ παράλληλα στην ομοσπονδία άλλαξαν τα πρόσωπα και τελικά η διαδικασία ατόνησε και δεν δόθηκε ποτέ συνέχεια. Πιστεύω ότι ο κύριος λόγος ήταν ότι ποτέ αυτή η διαδικασία δεν αποτυπώθηκε σε κάποιες θεσμοθετημένες διαδικασίες της πολιτείας. Αυτό φάνηκε περίτρανα στο επόμενο σοβαρό αεροπορικό ατύχημα που έγινε λίγα χρόνια μετά, με την πτώση του Ουκρανικού Yakovlev στα Πιέρια όρη το 1997. Λόγω του διεθνούς ενδιαφέροντος για το ατύχημα εκείνο, έγινε μια τεράστια σε μέγεθος κινητοποίηση σε ένα χιονισμένο βουνό με ελάχιστη ορατότητα. Στρατός, αστυνομία, αεροπορία, ορειβατικοί σύλλογοι, δασικές υπηρεσίες, εθελοντές, κυνηγητικοί σύλλογοι, απόστρατοι καταδρομείς και πολλοί άλλοι ο συνολικός αριθμός των οποίων ξεπερνούσε τα 6.000 άτομα( ! ) και τα 30 ελικόπτερα και αεροσκάφη, έψαχναν άναρχα στο βουνό, χωρίς να γνωρίζει η δεξιά τι ποιεί η αριστερά. Οι ορειβάτες του μηχανισμού διάσωσης βρέθηκαν στον τόπο αλλά ήταν αδύνατον να συντονιστούν με τις άλλες υπηρεσίες. Η κάθε υπηρεσία κινούνταν μόνη της χωρίς να ενημερώνει κανέναν που θα πάει και τι θα κάνει. Ιδιαίτερα οι υπηρεσίες των ένστολων είχαν ένα τέτοιον ανταγωνισμό μεταξύ τους ποιος θα βρει πρώτος τα συντρίμμια, που αρνούνταν την οποιαδήποτε βοήθεια και συνεργασία. Η απογοήτευση των ορειβατών ήταν τέτοια που ουσιαστικά η επιχείρηση εκείνη αποτέλεσε και το κύκνειο άσμα του μηχανισμού. Έκτοτε, όλοι αποδέχθηκαν την πραγματικότητα και θεωρούσαν πως δεν υπήρχε λόγος να ασχολούνται παρακαλώντας να γίνονται αποδεκτοί και να εισακούονται οι απόψεις τους από τους επικεφαλείς της κάθε επιχείρησης. Αν συνέβαινε κάποιο ορειβατικό ατύχημα θα αλληλοβοηθούνταν, αλλά ως εκεί.Το σημαντικότερο στην συζήτηση που έχει ξεκινήσει τώρα, με αφορμή το πρόσφατο ατύχημα, είναι να πεισθούν οι αρμόδιοι για το πώς θα μπορούσε να οργανωθεί μια τέτοια ομάδα διάσωσης. Από ποιους να απαρτίζεται; Ποιος είναι ο αριθμός των μελών που πρέπει να στελεχώνουν μια ομάδα διάσωσης ώστε να έχουν μια αποτελεσματική και άμεση διάσωση; Την απάντηση λίγο πολύ την δίνει και πάλι το παράδειγμα της Ελβετικής ομάδας διάσωσης που επιχείρησε στην Τύμφη. Συγκεκριμένα, ήρθαν 3 άτομα, ένας πιλότος, ένας οδηγός βουνού και ένας ορειβάτης γιατρός. Αυτές είναι και οι ειδικότητες όσων θα πρέπει να εμπλέκονται στα θέματα ορεινής διάσωσης, και οτιδήποτε άλλο είναι χάσιμο χρόνου και χρημάτων.Ας αναφέρω όμως και δυο λόγια για την κάθε μια από τις ειδικότητες αυτές, ώστε να κατανοήσουμε τον ρόλος τους. Κατ’ αρχήν να πούμε ότι δεν νοείται ορεινή διάσωση χωρίς ελικόπτερο ορεινής διάσωσης. Το super puma που επιχείρησε στην Τύμφη είναι βαρύ και ακατάλληλο για ορεινή διάσωση. Χρειάζεται ένα μικρό και ευέλικτο ελικόπτερο, εξοπλισμένο με βίντσι, αλλά το κυριότερο, να το πιλοτάρει κάποιος πιλότος με ειδική εκπαίδευση στην ορεινή διάσωση. Ορεινή διάσωση δεν σημαίνει απλά να πετάει πάνω στα βουνά, σε αποστάσεις ασφαλείας από τις κόψεις και τις ορθοπλαγιές, τραβώντας φωτογραφίες και βίντεο. Απαιτείται να προσεγγίζει τις ορθοπλαγιές σε απόσταση ελάχιστων μέτρων, να αποβιβάζει διασώστες σε απόκρημνες κόψεις, να γνωρίζει τις κινήσεις του αέρα κοντά στα βράχια, και γενικά να κάνει χειρισμούς που εκ πρώτης δείχνουν επικίνδυνοι. Σε συνέντευξη του Ελβετού πιλότου που αναρτήθηκε στην σελίδα της ομάδας τους, αναφέρει τη διαπίστωσή του ότι οι Έλληνες πιλότοι δεν είναι εκπαιδευμένοι για κάτι τέτοιο.Αμφιβάλω ωστόσο ότι οποιοσδήποτε Έλληνας ένστολος πιλότος ή αξιωματικός θα αποδεχθεί αυτή την κριτική. Όλοι θα πουν ότι οι Έλληνες πιλότοι είναι ικανότατοι και μπορούν να κάνουν τα πάντα. Ας μην παραμυθιαζόμαστε όμως, άλλη είναι η εκπαίδευση των πιλότων για πολεμικές επιχειρήσεις και άλλη για ορεινή διάσωση. Ο μόνος πιλότος που αποδέχθηκε με τιμιότητα την άγνοιά του ήταν ο επιχειρηματίας Βασίλης Χήτος, ο οποίος προσφέρθηκε να εκπαιδευτεί από τους Ελβετούς. Το πρώτο σημαντικό ζήτημα λοιπόν είναι να αποδεχθούμε αυτή την αδυναμία, διαφορετικά είναι περιττό να συζητάμε για το επόμενο βήμα. Προς σύγκριση πάντως, θα αναφέρω απλά το τι συμβαίνει στο Νεπάλ, μια χώρα σχεδόν τριτοκοσμική. Το 1985 χρειάστηκα να με διασώσουν στην Annapurna South και ήρθε το ένα και μοναδικό ελικόπτερο που είχε ο στρατός τους. Πόσα ελικόπτερα είχε το 1985 ο Ελληνικός στρατός; Σίγουρα πολλά περισσότερα. Σήμερα και το Νεπάλ έχει αρκετά ελικόπτερα, όμως η βασική διαφορά είναι ότι οι ένστολοι του Νεπάλ δεν θεωρούν ότι είναι οι πρώτοι των πρώτων. Κάλεσαν λοιπόν πιλότους από την Ελβετία και τους εκπαίδευσαν στην ορειβατική διάσωση. Το αποτέλεσμα είναι αυτή τη στιγμή να έχουν πιλότους άριστα εκπαιδευμένους με επιχειρήσεις εξαιρετικής δυσκολίας στο ενεργητικό τους.Ο επόμενος κρίκος της αλυσίδας έχει να κάνει με την εκπαίδευση και τις ικανότητες όσων μπορούν να επεμβαίνουν σε μια τέτοια επιχείρηση. Στις Άλπεις οι διασώστες είναι οδηγοί βουνού, και αυτό είναι τόσο προφανές ότι θα πρέπει να ισχύει ώστε δεν συζητείτε καν. Ο λόγος είναι απλός. Η επιχείρηση μιας ορεινής διάσωσης δεν έχει ποτέ προδιαγεγραμμένη εξέλιξη, ιδιαίτερα αν πρόκειται για μια δύσκολη επιχείρηση. Μπορεί το σημείο του ατυχήματος να μην προσεγγίζεται με το ελικόπτερο τόσο ώστε να μπορεί να φορτωθεί άμεσα ο ατυχών. Να πρέπει να αποβιβαστούν οι διασώστες στην κοντινότερη κόψη και να αντιμετωπίσουν όλες τις τεχνικές δυσκολίες μιας δύσκολης αναρρίχησης μέχρι να τον προσεγγίσουν. Και θα πρέπει να έχουν την ικανότητα να το κάνουν με ασφάλεια και ταχύτητα, να προσφέρουν τις πρώτες βοήθειες, να διασφαλίσουν ότι με την περεταίρω μεταφορά του τραυματία δεν θα προξενήσουν περισσότερες βλάβες, και να τον μεταφέρουν σε σημείο προσβάσιμο από το ελικόπτερο. Και όλα αυτά στον ελάχιστο δυνατόν χρόνο. Αυτό σημαίνει ότι πρώτα και κύρια ο διασώστης θα πρέπει να είναι άριστος ορειβάτης και αναρριχητής. Και επειδή η κορυφή της ορειβατικής εμπειρίας αποτυπώνεται διεθνώς στην ιδιότητα των οδηγών βουνού, για τον λόγο αυτό και διεθνώς τις διασώσεις τις αναλαμβάνουν οδηγοί βουνού. Αν θα έπρεπε σε έναν διασώστη να μοιράσω ποσοστιαία τις γνώσεις που θα πρέπει να έχει, θα έλεγα ότι κατά 70% θα πρέπει να είναι ορειβάτης και μόνο 30% να έχει γνώσεις διάσωσης. Αυτό σημαίνει ότι πρώτα κάποιος γίνεται ορειβάτης και μετά μαθαίνει να είναι και διασώστης, το αντίθετο δεν μπορεί να γίνει. Κι όταν λέω ορειβάτης, εννοώ να γνωρίζει αναρρίχηση βράχου, αναρρίχηση πάγου και μικτή, προσανατολισμό, επιβίωση, να γνωρίζει άριστο χειρισμό υλικών ασφάλειας ( σχοινιά, καρφιά, κλπ ), να μπορεί να αντιληφθεί τους αντικειμενικούς κινδύνους του βουνού και πώς να τους αποφεύγει. Και όλα αυτά στο μέγιστο δυνατόν επίπεδο. Με λίγα λόγια, υπάλληλοι της ΕΜΑΚ που έχουν παρακολουθήσει και μερικά μαθήματα ορειβασίας, ή εθελοντές που έχουν κάνει μαθήματα διάσωσης, δεν μπορούν να αποτελούν την κύρια ομάδα ορεινής διάσωσης της χώρας μας.Και τι γίνεται λοιπόν με τους οδηγούς βουνού που υπάρχουν στην Ελλάδα; Ποιος ήταν ο ρόλος τους στην συγκεκριμένη επιχείρηση; Οι οδηγοί βουνού ενδιαφέρθηκαν να συμμετάσχουν στην επιχείρηση, ζήτησαν όμως την πρόσκλησή τους από κάποιον επίσημο φορέα. Ο λόγος δεν ήταν γιατί είναι γραφειοκράτες ή φαντασμένοι. Απλά έχουν πλήρη επίγνωση ότι ο υπάρχων μηχανισμός ορεινής διάσωσης δεν περιλαμβάνει τον ρόλο των οδηγών βουνού. Γνωρίζουν πολύ καλά ότι θα μπορούσαν να φτάσουν στον τόπο του ατυχήματος και να μην τους δίνει κανείς τη δυνατότητα να πάρουν αποφάσεις για το πώς θα πρέπει να γίνει η επιχείρηση. Η ΕΜΑΚ πιστεύει και διατυμπανίζει ότι έχουν την εκπαίδευση να προσφέρουν τέτοιες υπηρεσίες, και ότι δεν χρειάζονται βοήθεια. Με αφορμή τη δημοσιότητα που δόθηκε στο συγκεκριμένο ατύχημα, κάποιος δημοσιογράφος ρώτησε έναν διοικητή της ΕΜΑΚ για ποιόν λόγο δεν καλούν τους οδηγούς βουνού να βοηθήσουν και η απάντησή του ήταν «μα τους οδηγούς βουνού εμείς τους εκπαιδεύουμε»! Αν λοιπόν η ΕΜΑΚ δεν συνειδητοποιήσει ποια είναι τα όριά της, και να αποδεχθεί πλήρως την ευθύνη της για την μη διάσωση άλλων τραυματιών στο παρελθόν, τότε και πάλι θα μείνουμε στα ίδια.Ωστόσο, οι οδηγοί βουνού αποφάσισαν αυτή τη φορά να επέμβουν. Ήδη διερευνούν τις συνθήκες του ατυχήματος και το τι ενέργειες διάσωσης προηγήθηκαν μέχρι που ήρθαν οι Ελβετοί, έτσι ώστε να καταλήξουν σε ένα πόρισμα το οποίο θα καταθέσουν στην πολιτεία με συγκεκριμένες προτάσεις για το πώς θα πρέπει να οργανωθεί η ορεινή διάσωση στη χώρα μας ώστε να είναι αποτελεσματική και με το ελάχιστο δυνατόν κόστος. Ας ελπίσουμε μετά από αυτό να οδηγηθούμε σε θεσμοθετημένες διαδικασίες ενεργειών οι οποίες θα ενεργοποιούνται αυτόματα και στον ελάχιστο χρόνο, ώστε να μην επαναληφθούν παρόμοια φαινόμενα στο μέλλον.


Μάθε τα πάντα για Assassin's Creed Syndicate | Game20.gr\nGAME20.GR > Assassin’s Creed Syndicate\nXbox Live: Τα δωρεάν παιχνίδια του Απριλίου 2018\nΟ Απρίλιος φέρνει τέσσερα δωρεάν παιχνίδια στα Gold μέλη του Xbox Live. Όπως ανακοίνωσε η Microsoft, τα δωρεάν παιχνίδια του Xbox One είναι τα The Witness (διαθέσιμο 1-30 Απριλίου) και Assassin’s Creed Syndicate (διαθέσιμο 16 Απριλίου με 15 Μαϊου), ενώ του Xbox 360 είναι τα Cars 2: The Video Game (Διαθέσιμο 1-15 Απριλίου) και Dead Space 2 (διαθέσιμο 16-30 Απριλίου). Ως γνωστόν, τα δωρεάν παιχνίδια του Xbox 360 τρέχουν και στο Xbox One. Δείτε trailer και πείτε μας με τί θα ασχοληθείτε! Περισσότερα...\nTAGS:Assassin's Creed Syndicate, Cars 2, Dead Space 2, Games with Gold, Microsoft, The Witness, Xbox 360, Xbox One\nΤο Assassin’s Creed Syndicate είναι ένα ακόμα "παλιό" παιχνίδι που υποστηρίζει το PS4 Pro. Όπως ανακοίνωσε η Ubisoft, το νέο update του Assassin’s Creed Syndicate προσθέτει υποστήριξη PS4 Pro, με "δυναμικό 4K", 1080p στις τηλεοράσεις που δεν υποστηρίζουν 4K και πιο σταθερό frame rate στα 30fps. Σκοπεύετε να παίξετε το Assassin’s Creed Syndicate στο PS4 Pro;\nTAGS:Assassin's Creed Syndicate, PS4, PS4 Pro, Ubisoft\nΦαινομενικά, το Assassin’s Creed Syndicate έχει τα φόντα να είναι ένα καλό Assassin’s Creed – δημιουργήθηκε από νέα ομάδα ανάπτυξης, είναι μόνο single-player, και διαδραματίζεται στο βικτωριανό Λονδίνο, που και της μόδας είναι τώρα τελευταία και αποτελεί μια πολυπόθητη πόλη/εποχή για παιχνίδι της σειράς. Καταφέρνει όμως να ανταποκριθεί στις προσδοκίες; Περισσότερα...\nTAGS:Assassin's Creed Syndicate, PS4, Ubisoft, Xbox One\nΣηκώνει το Assassin’s Creed Syndicate ο υπολογιστής σας;\nΤο παζλ του Assassin’s Creed Syndicate συμπληρώνεται με την κυκλοφορία του παιχνιδιού για PC στις 19 Νοεμβρίου. Δείτε παρακάτω απαιτήσεις και τεχνολογίες Nvidia του Assassin’s Creed Syndicate για PC και πείτε μας αν το σηκώνει ο υπολογιστής σας! Περισσότερα...\nΗ μάχη για το Λονδίνο αρχίζει στο Assassin’s Creed Syndicate\nΤο πολυαναμενόμενο Assassin’s Creed Syndicate είναι εδώ. Το παιχνίδι είναι μία single-player εμπειρία που διαδραματίζεται στο Λονδίνο στο απόγειο της βιομηχανικής επανάστασης, με τις κοινωνικές ανισότητες πιο έντονες από ποτέ. Πρωταγωνιστές είναι οι Jacob Frye και Evie Frye, δίδυμοι assassins που πολεμάνε για να απελευθερώσουν τους φτωχούς του Λονδίνου από την καταπίεση των πλουτοκρατών και των templars. Η Ubisoft υπόσχεται την πιο μεγάλη και πιο σύγχρονη πόλη στην ιστορία της σειράς μέχρι τώρα, βίαιες μάχες με διάφορα νέα όπλα και νέους τρόπους μετακίνησης. Το Assassin’s Creed Syndicate κυκλοφορεί για PS4 και Xbox One, ενώ για PC βγαίνει 19 Νοεμβρίου. Δείτε τα δύο launch trailers (ένα για κάθε πρωταγωνιστή) και πείτε μας αν τσιμπάτε! Περισσότερα...\nΗ απελευθερωτική ιστορία του Assassin’s Creed Syndicate\nΤα παιχνίδια Assassin's Creed πάντα έχουν δυνατή ιστορία και το πολυαναμενόμενο Assassin's Creed Syndicate δεν αποτελεί εξαίρεση. Το Assassin's Creed Syndicate διαδραματίζεται στο Λονδίνο στο απόγειο της Βιομηχανικής Επανάστασης, με τις κοινωνικές ανισότητες πιο έντονες από ποτέ. Πρωταγωνιστές είναι οι Jacob Frye και Evie Frye, δίδυμοι assassins που πολεμάνε για να απελευθερώσουν τους φτωχούς του Λονδίνου από την καταπίεση των πλουτοκρατών και των templars. Δείτε το νέο story trailer του Assassin's Creed Syndicate και πείτε μας πώς σας φαίνεται το παιχνίδι! Περισσότερα...\nΚορυφαίος μουσικοσυνθέτης για το Assassin’s Creed Syndicate\nΤα παιχνίδια Assassin's Creed φημίζονται για την ξεχωριστή μουσική τους και φαίνεται πως το Assassin's Creed Syndicate συνεχίζει αυτή την παράδοση. Όπως ανακοίνωσε η Ubisoft, την μουσική του Assassin's Creed Syndicate έχει αναλάβει ο Austin Wintory, ο οποίος έχει δώσει δείγματα του εξαιρετικού ταλέντου του με τα Journey και The Banner Saga. Πάρτε μια γεύση από την μουσική του Assassin's Creed Syndicate με το παρακάτω βίντεο και πείτε μας γνώμη! Περισσότερα...\nΠιο μετά στο PC το Assassin’s Creed Syndicate\nΚαταλαμβάνοντας το Λονδίνο στο Assassin’s Creed Syndicate\nΤο Assassin's Creed Syndicate είναι ένα από τα πιο αναμενόμενα παιχνίδια της χρονιάς και όχι μόνο λόγω ονόματος. Το παιχνίδι είναι μία single-player εμπειρία που διαδραματίζεται στο Λονδίνο στο απόγειο της βιομηχανικής επανάστασης, με τις κοινωνικές ανισότητες πιο έντονες από ποτέ. Πρωταγωνιστές είναι οι Jacob Frye και Evie Frye, δίδυμοι assassins που πολεμάνε για να απελευθερώσουν τους φτωχούς του Λονδίνου από την καταπίεση των πλουτοκρατών και των templars. Το Assassin's Creed Syndicate διαθέτει την πιο μεγάλη και πιο σύγχρονη πόλη της σειράς μέχρι τώρα, βίαιες μάχες με διάφορα νέα όπλα και νέους τρόπους μετακίνησης. Δείτε νέα trailer και gameplay από το παιχνίδι παρακάτω και πείτε μας πώς σας φαίνεται! Περισσότερα...\nΑπελευθερώστε το βικτωριανό Λονδίνο στο Assassin’s Creed Syndicate\nΤο Assassin's Creed του 2015 είναι και επίσημα γεγονός. Η Ubisoft ανακοίνωσε το Assassin's Creed Syndicate, μία single-player εμπειρία που διαδραματίζεται στο Λονδίνο στο απόγειο της βιομηχανικής επανάστασης, με τις κοινωνικές ανισότητες πιο έντονες από ποτέ. Πρωταγωνιστές του παιχνιδιού είναι οι Jacob Frye και Evie Frye, δίδυμοι assassins που πολεμάνε για να απελευθερώσουν τους φτωχούς του Λονδίνου από την καταπίεση των πλουτοκρατών και των templars. Το Assassin's Creed Syndicate διαθέτει την πιο μεγάλη και πιο σύγχρονη πόλη της σειράς μέχρι τώρα, βίαιες μάχες με διάφορα νέα όπλα και νέους τρόπους μετακίνησης. Το Assassin's Creed Syndicate βγαίνει 23 Οκτωβρίου για PS4 και Xbox One και το φθινόπωρο για PC. Δείτε trailer και gameplay παρακάτω και πείτε μας πώς σας φαίνεται το φετινό Assassin's Creed! Περισσότερα...\nΤο Assassin’s Creed πάει... Αγγλία;\nΜπορεί το Assassin's Creed Unity να βγήκε πριν λίγο καιρό, αλλά ήδη έχουμε την πρώτη βαρβάτη φήμη για επόμενο παιχνίδι της σειράς. Σύμφωνα με πηγή του Kotaku, το επόμενο Assassin's Creed ονομάζεται Assassin's Creed Victory και διαδραματίζεται στο βικτωριανό Λονδίνο του 19ου αιώνα. Το Assassin's Creed Victory αναπτύσσεται από τη Ubisoft Quebec (όχι από τη Ubisoft Montreal) και θα βγει φθινόπωρο 2015 για PS4, Xbox One και PC. Πώς σας φαίνεται σαν ιδέα ένα Assassin's Creed στη βικτωριανή Αγγλία;


ΠΡΟΚΗΡΥΞΗ ΓΙΑ ΤΗ ΠΛΗΡΩΣΗ ΤΗΣ ΘΕΣΗΣ ΤΟΥ ΓΕΝΙΚΟΥ ΔΙΕΥΘΥΝΤΗ ΤΗΣ ΚΕΔΕ. Η ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ (ΚΕΔΕ), έχοντας υπόψη: - PDF ΔΩΡΕΑΝ Λήψη\n1 ΚΕΝΤΡΙΚΗ ΕΝΩΣΗ Αθήνα, 3/5/2018 ΔΗΜΩΝ ΕΛΛΑΔΑΣ Αρ.Πρωτ: 1618 ΠΡΟΚΗΡΥΞΗ ΓΙΑ ΤΗ ΠΛΗΡΩΣΗ ΤΗΣ ΘΕΣΗΣ ΤΟΥ ΓΕΝΙΚΟΥ ΔΙΕΥΘΥΝΤΗ ΤΗΣ ΚΕΔΕ Η ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ (ΚΕΔΕ), έχοντας υπόψη: Α. τις διατάξεις : 1. Του ΠΔ 75/ Του Οργανισμού Εσωτερικής Υπηρεσίας της ΚΕΔΕ (ΥΑ 628/2005 ΦΕΚ Β 1834/2005) 3. Τον Κανονισμό Προσωπικού της ΚΕΔΕ (υπ αριθμ /2007 απόφαση Υφυπουργού Εσωτερικών ΦΕΚ Β 874/2007) 4. Την υπ αριθμ. 332/ απόφαση του ΔΣ της ΚΕΔΕ με την οποία εγκρίθηκε η έναρξη διαδικασίας του άρθ.9 του Κανονισμού Προσωπικού της ΚΕΔΕ και η παρούσα προκήρυξη. Β. Το γεγονός ότι στον προϋπολογισμό της ΚΕΔΕ έτους 2018 έχει προβλεφθεί η δαπάνη μισθοδοσίας της θέσης Γ. Το γεγονός ότι δεν έχει τελεσφορήσει η διαδικασία επιλογής Γ. Διευθυντή της ΚΕΔΕ από το υπηρετούν προσωπικό της ΚΕΔΕ, κατόπιν του Εσωτερικού Διαγωνισμού κατά τον οποίο δεν υποβλήθηκε καμία αίτηση από τους υπηρετούντες διευθυντές στην ΚΕΔΕ καθώς και την 1\n2 υπ αριθ. 384/ αποφαση του Δ.Σ. της ΚΕΔΕ περί διεξαγωγής ανοιχτού διαγωνισμού. ΠΡΟΚΗΡΥΣΣΕΙ Την πλήρωση της θέσης του Γενικού Διευθυντή της Κεντρικής Ένωσης Δήμων Ελλάδος σύμφωνα με τους κάτωθι όρους: 1. ΠΡΟΫΠΟΘΕΣΕΙΣ ΠΡΟΣΛΗΨΗΣ-ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ Έκαστος υποψήφιος οφείλει, σύμφωνα με το ά. 8.1 της Υ.Α. με αριθμ /2007 (ΦΕΚ Β 874/2007) να: Να είναι εγγεγραμμένος, προκειμένου περί αρρένων στο μητρώο αρρένων, προκειμένου δε περί θηλέων στο γενικό μητρώο δημοτών. Να είναι πολίτης κράτους μέλους της Ευρωπαϊκής Ένωσης ή να έχει άδεια εργασίας από την αρμόδια αρχή, εφόσον δεν έχει την ιθαγένεια κράτους μέλους της Ευρωπαϊκής Ένωσης με την προϋπόθεση ότι θα έχει άριστη γνώση της ελληνικής γλώσσας. Να μην είναι ανυπότακτος ή να μην έχει καταδικασθεί με τελεσίδικη απόφαση για λιποταξία. Να έχει εκπληρώσει (προκειμένου για άνδρες) τις στρατιωτικές του υποχρεώσεις ή να έχει νόμιμα απαλλαγεί από αυτές, κατά το δίκαιο της χώρας από την οποία προέρχεται. Να μην έχει στερηθεί των πολιτικών του δικαιωμάτων. Να μην έχει καταδικαστεί ή να μη διώκεται για κακούργημα ή πλημμέλημα που συνεπάγεται στέρηση των πολιτικών του δικαιωμάτων (άρθρα του Ποινικού Κώδικα). 2\n3 Να μην έχει καταδικαστεί σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία δικηγόρου, δωροδοκία ή δωροληψία, καταπίεση, παράβαση καθήκοντος, έγκλημα κατά των ηθών, συκοφαντική δυσφήμιση, διακίνηση και εμπορία ναρκωτικών ή για έγκλημα κατά ηθών ή σχετικά με το νόμισμα ή να διώκεται για κάποιο από τα εγκλήματα αυτά. Να μην είναι υπόδικος που έχει παραπεμφθεί με τελεσίδικο βούλευμα για κακούργημα ή για κάποιο από τα πλημμελήματα που αναφέρονται στην προηγούμενη παράγραφο. Να μην τελεί υπό απαγόρευση ή δικαστική αντίληψη. Να μην έχει απολυθεί για πειθαρχικούς λόγους από θέση του Δημοσίου, ΝΠΔΔ, ΝΠΙΔ, Δημοσίων Οργανισμών ή Αγροτικών Συνεταιριστικών Οργανώσεων. Να μην παρέχει υπηρεσίες σε νομικό πρόσωπο ή άλλη ένωση φυσικών προσώπων με όμοιες δραστηριότητες με αυτές που ασκεί η ΚΕΔΚΕ. Να διαθέτει τα απαραίτητα προσόντα που καθορίζονται στον Κανονισμό Προσωπικού της ΚΕΔΕ. Να είναι υγιής. 2. ΕΙΔΙΚΑ ΑΠΑΡΑΙΤΗΤΑ ΠΡΟΣΟΝΤΑ ΠΡΟΣΛΗΨΗΣ ΓΕΝΙΚΟΥ ΔΙΕΥΘΥΝΤΗ (σύμφωνα με το ά. 18 ΟΕΥ της ΚΕΔΕ ΦΕΚ Β 1834/2005) Πτυχίο ή δίπλωμα ΑΕΙ 3\n4 Εξειδίκευση σε θέματα αυτοδιοίκησης και Ανάπτυξης που αποδεικνύεται με εμπειρία σε ανάλογη θέση ευθύνης σε φορείς της Αυτοδιοίκησης, Δημοσίου ή ευρύτερου Δημοσίου Τομέα 3. ΣΥΝΕΚΤΙΜΩΜΕΝΑ ΠΡΟΣΘΕΤΑ ΠΡΟΣΟΝΤΑ ΠΡΟΣΛΗΨΗΣ ΓΕΝΙΚΟΥ ΔΙΕΥΘΥΝΤΗ Διδακτορικός Τίτλος Σπουδών με γνωστικό αντικείμενο που άπτεται άμεσα ή έμμεσα ζητημάτων της τοπικής αυτοδιοίκησης καθώς και οιοσδήποτε άλλος συναφής μεταπτυχιακός τίτλος σπουδών Ευρύτερη επαγγελματική εμπειρία σε περισσότερους από έναν φορείς του Δημοσίου ή του ιδιωτικού τομέα που άπτονται θεμάτων Τοπικής Αυτοδιοίκησης Αναπτυξιακών προγραμμάτων προγραμμάτων πολεοδομικού-χωροταξικού σχεδιασμού Επιστημονική-θεωρητική κατάρτιση σε ζητήματα τοπικής και περιφερειακής ανάπτυξης ΑΙΤΗΣΕΙΣ-ΔΙΑΔΙΚΑΣΙΑ-ΠΡΟΘΕΣΜΙΑ Η αίτηση των υποψηφίων απευθύνεται στην Κεντρική Ένωση Δήμων Ελλάδος και υποβάλλεται στο γραφείο Πρωτοκόλλου, στον 6 ο όροφο, στην διεύθυνση Ακαδημίας 65 και Γενναδίου 8 Αθήνα. Αποκλειστική προθεσμία υποβολής των αιτήσεων από τους υποψηφίους ορίζονται οι επτά (7) ημέρες από της αναρτήσεως της παρούσας στο πρόγραμμα «ΔΙΑΥΓΕΙΑ» και στην ιστοσελίδα της ΚΕΔΕ. 4\n5 Την αίτηση υποβάλλει ο υποψήφιος είτε αυτοπροσώπως είτε μέσω πληρεξουσίου εφόσον ο τρίτος διαθέτει πληρεξούσιο (εξουσιοδότηση) με θεωρημένο το γνήσιο της υπογραφής τους από αρμόδια αρχή, ή τέλος, ταχυδρομικώς αποκλειστικά και μόνο με συστημένη επιστολή. Στην τελευταία περίπτωση το εμπρόθεσμο των αιτήσεων κρίνεται βάση της ημερομηνίας που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση του υποψηφίου. Η αίτηση επέχει θέση υπεύθυνης δήλωσης του ά. 8 Ν. 1599/1986 και η ανακρίβεια των δηλούμενων στοιχείων επισύρει τις προβλεπόμενες ποινικές και διοικητικές κυρώσεις. Στην αίτησή του ο υποψήφιος οφείλει να επισυνάπτει σε πρωτότυπα ή επικυρωμένα αντίγραφα τα απαιτούμενα από την παρούσα προκήρυξη πιστοποιητικά/τίτλους σπουδών/λοιπά έγγραφα, που αποδεικνύουν την εμπειρία. Στην περίπτωση που δεν προσκομισθούν εντός της ως άνω προθεσμίας όλα τα σχετικά έγγραφα μαζί με επικυρωμένο αντίγραφο του δελτίου αστυνομικής ταυτότητας, ο υποψήφιος τίθεται εκτός διαδικασίας. Αντικατάσταση της αιτήσεως, διόρθωση ή συμπλήρωση αυτής και προσκόμιση περαιτέρω εγγράφων είναι επιτρεπτή μόνο μέχρι τη λήξη της προθεσμίας υποβολής των αιτήσεων. Η ευθύνη της ορθής συμπλήρωσης της αίτησης ανήκει αποκλειστικά στον υποψήφιο. Τα δικαιολογητικά συμμετοχής πρέπει να ισχύουν κατά την ημερομηνία λήξης της προθεσμίας υποβολής των αιτήσεων. Ο υποψήφιος πρέπει με την αίτησή του να υποβάλει: 5\n6 Φωτοαντίγραφο των δυο όψεων του αστυνομικού δελτίου ταυτότητας ή ελλείψει ταυτότητας φωτοαντίγραφο διαβατηρίου επικυρωμένα από αρμόδια αρχή. Πλήρες βιογραφικό σημείωμα Επικυρωμένα αντίγραφα τίτλων σπουδών και λοιπών σχετικών εγγράφων που αποδεικνύουν την επιστημονική κατάρτιση του υποψηφίου. Εάν ο τίτλος έχει αποκτηθεί στην αλλοδαπή απαιτείται πιστοποιητικό αναγνώρισης από το ΔΟΑΤΑΠ για την ισοτιμία και αντιστοιχία του τίτλου. Στην περίπτωση που από την πράξη ή το πιστοποιητικό δεν προκύπτει το γνωστικό αντικείμενο απαιτείται βεβαίωση από το οικείο εκπαιδευτικό ίδρυμα που χορήγησε τον τίτλο, η οποία να καθορίζει το γνωστικό αντικείμενο και επίσημη μετάφρασή της. Αποδεικτικά εμπειρίας (βεβαιώσεις εργοδοτών, ΦΕΚ πρόσληψης κλπ) Όλα τα δικαιολογητικά (τίτλοι σπουδών, πιστοποιητικά, βεβαιώσεις) προσκομίζονται σε πρωτότυπα ή αντίγραφα κατά τα προβλεπόμενα στο άρθρο 1 του Ν.4250/2014. Για τίτλους σπουδών, πιστοποιητικά, βεβαιώσεις της αλλοδαπής απαιτείται επίσημη μετάφραση στην ελληνική γλώσσα, κατά τα προβλεπόμενα στο νόμο. Οι ανωτέρω τίτλοι υποβάλλονται σε πρωτότυπο ή σε ακριβές αντίγραφο του πρωτοτύπου ή σε αντίγραφο του ακριβούς αντιγράφου της αρχής που εξέδωσε το πρωτότυπο. Οι ως άνω τίτλοι, πιστοποιητικά και βεβαιώσεις όταν προσκομίζονται σε φωτοτυπία μη επικυρωμένη από την αρχή που τους εξέδωσε 6\n7 επικυρώνονται μόνο από δικηγόρο. Ακριβή αντίγραφα από αντίγραφα ιδιωτικών εγγράφων ή εγγράφων που έχουν εκδοθεί από αλλοδαπές αρχές, τα οποία έχουν επικυρωθεί από δικηγόρο ή δημόσια αρχή επικυρώνονται από όλες τις διοικητικές αρχές και τα Κέντρα Εξυπηρέτησης Πολιτών (ΚΕΠ). Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την πρεσβεία ή το Προξενείο της ξένης χώρας στην Ελλάδα ή από δικηγόρο ή από άμισθο διερμηνέα διορισμένο βάσει του ν. 148/ / Ιδιωτικά έγγραφα ημεδαπής (όπως αποδείξεις παροχής υπηρεσιών, βεβαιώσεις ιδιωτών εργοδοτών κλπ) υποβάλλονται σε πρωτότυπα ή σε αντίγραφα συνοδευόμενα με υπεύθυνη δήλωση κατά το ά. 8 παρ. 4 ν. 1599/1986, στην οποία ο ενδιαφερόμενος βεβαιώνει ότι τα αντίγραφα που επισυνάπτει αποτελούν γνήσια αντίγραφα εκ των πρωτοτύπων που έχει στα χέρια του. Τα λοιπά δικαιολογητικά (που αποδεικνύουν την ύπαρξη των γενικών προσόντων πρόσληψης) προσκομίζονται μετά την επιλογή του υποψηφίου που κρίνεται από την αρμόδια Επιτροπή ως επιτυχών. Σε περίπτωση έλλειψης δικαιολογητικών που αποδεικνύουν τα γενικά προσόντα τότε η Επιτροπή καλεί τον επόμενο στην κατάταξη υποψήφιο. Η επιλογή των υποψηφίων γίνεται από Επιτροπή, κατά τα προβλεπόμενα στο άρθρο 9 του Κανονισμού Προσωπικού της ΚΕΔΕ και στο άρθρο 5 του ΟΕΥ αυτής. ΔΗΜΟΣΙΕΥΣΗ ΠΡΟΚΗΡΥΞΗΣ Ολόκληρο το περιεχόμενο της παρούσας προκήρυξης δημοσιεύεται με ανάρτηση στο πρόγραμμα «ΔΙΑΥΓΕΙΑ» και στην ιστοσελίδα της ΚΕΔΕ. 7\n8 Αθήνα, 3/5/2018 Ο Πρόεδρος της ΚΕΔΕ Γεώργιος Πατούλης 8